GRAD Review: Δ028.18 Materia Prima, Υλοζωικές Χωροχρονικότητες\nΔ028.18 Materia Prima, Υλοζωικές Χωροχρονικότητες\nΔιπλωματική Εργασία: Materia Prima, Υλοζωικές Χωροχρονικότητες\nΦοιτητές: Βασιλική Θηβαίου, Μελπομένη Κοντακιώτη, Νικόλαος Μασλαρινός\nΤμήμα Αρχιτεκτόνων Μηχανικών Αριστοτέλειου Πανεπιστημίου Θεσσαλονίκης | Ιούνιος 2018\nΗ παρούσα διπλωματική εργασία αφορά μια ολιστική προσέγγιση σχεδιασμού, η οποία διέπεται από τις έντονες σχέσεις που δημιουργούνται ανάμεσα στο τρίπτυχο του χώρου, της ύλης και του ανθρώπου. Κύριες κατευθύνσεις αποτέλεσαν η διαχείριση της περίσσειας της ύλης στο αστικό τοπίο, η έκφραση των διαφορετικών υλικοτήτων σε ένα κτίριο που θα προβάλλει τη λειτουργία του στην πόλη, λειτουργώντας το ίδιο ως έκθεμα των διεργασιών του, κι αυτά παράλληλα με τον προβληματισμό της θέσης του ίδιου του ατόμου, ως μέλος μιας ευρύτερης κοινωνίας, στην αναδυόμενη ανάγκη για συμμετοχική διαδικασία στη διαχείριση της ύλης.\nO κόσμος δομείται από την Πρώτη Ύλη, η οποία χαρακτηρίζεται από μία έμφυτη δυνητικότητα, μορφοποιείται, μετασχηματίζεται και αναδημιουργείται. Είναι ένα συνεχές πέρασμα από την εν δυνάμει στην εν ενεργεία κατάσταση. Η αντίληψη αυτή, συνδέεται με τη δημιουργία ή τη σύνθεση. Σε αντίθεση λοιπόν με τις μετέπειτα αντιλήψεις της ως οτιδήποτε έχει μάζα και καταλαμβάνει χώρο, για τον Αριστοτέλη η ύλη είναι συνυφασμένη με τη διεργασία ή την αλλαγή: ύλη είναι ό,τι εμπεριέχει αλλαγή ουσίας.\nΣήμερα, βρισκόμαστε σε μία κατάσταση, όπου η ζωτικότητα της ύλης αγνοείται, καθώς η ανόργανη ύλη γίνεται αντιληπτή ως στατική και αναλώσιμη και προορίζεται για την ικανοποίηση των ολοένα και αυξανόμενων αναγκών του ανθρώπου.\nΗ παραγωγή προϊόντων και η κατανάλωσή τους έχει αυξηθεί σε τέτοιο βαθμό, που πλέον η απόκτηση καινούριων προϊόντων έχει συνδεθεί με την ευημερία μίας κοινωνίας. Επομένως, δημιουργείται ένας φαύλος κύκλος, στον οποίο η υπερπαραγωγή προϊόντων οδηγεί στην υπερκατανάλωση, στη συνέχεια στην απόρριψή τους και στην εκ νέου παραγωγή, άρα και στην αυξημένη ζήτηση για πρώτες ύλες. Αυτή η εικόνα της νεκρής ύλης τροφοδοτεί την πεποίθηση ότι ο άνθρωπος είναι κύριος της φύσης και μπορεί να την εκμεταλλεύεται απεριόριστα.\nΣε αυτή την πραγματικότητα, σκοπός μας είναι να αντιτάξουμε ένα παράδειγμα στο οποίο η ύλη επανακτά τη χαμένη της δυνητικότητα, αποκτώντας εν δυνάμει ζωή. Η έμφυτη δυναμικής της να μετασχηματίζεται μπορεί να αξιοποιηθεί από την ανθρώπινη δημιουργικότητα και να οδηγήσει σε απροσδόκητα αποτελέσματα. Οι πόλεις μας χαρακτηρίζονται από μια υπερπροσφορά περίσσειας ύλης, είτε αυτή πρόκειται για τα προϊόντα της καθημερινής της λειτουργίας, είτε για αντικείμενα τα οποία κρίνονται ‘άχρηστα’ και απορριπτέα. Αυτά εμπεριέχουν δυνατότητες, χωρίς να έχουν κλείσει τον κύκλο της ζωής τους, παρ’ όλα αυτά καταλήγουν να είναι ανεπιθύμητα.\nΘα μπορούσε, όμως, αυτή η λογική να ενταχθεί σε ένα ευρύτερο πλαίσιο αλλαγής της νοοτροπίας της κοινωνίας ως προς τη χρήση της ύλης. Έτσι προτείνουμε ένα κτίριο στο οποίο θα οδηγείται η περίσσεια ύλης της πόλης με στόχο να διερευνηθεί από τους ίδιους τους κατοίκους η δυνητικότητά της. Ένα κτίριο, λοιπόν, το οποίο διαθέτει εκπαιδευτικό και πρακτικό ρόλο, μέσω της διαδραστικής ενημέρωσης, της έρευνας των υλικών και της εφαρμογής της, τόσο στο ίδιο κτίριο, όσο και σε μία μικρής κλίμακας παραγωγή. Με τη χρήση τόσο συμβατικών μεθόδων επεξεργασίας υλικών, όσο και νέων τεχνολογιών προσθετικής και αφαιρετικής κατεργασίας, το κοινό έχει τη δυνατότητα να συμμετέχει σε έναν ενεργό κύκλο ζωής της ύλης με δημιουργικό τρόπο. Η διαδικασία της ανακύκλωσης επαναφέρει την ύλη σε μια πρότερη κατάσταση επιτρέποντας την εκ νέου μορφοποίησή της και την αξιοποίηση της έμφυτης δυνητικότητάς της. Πιο συγκεκριμένα, στο κτίριο επεξεργάζονται το ξύλο, το γυαλί, το μέταλλο, το χαρτί και παράλληλα ερευνώνται η σύνθεση και οι δυνατότητες του βιο-πλαστικού και του bio-receptive σκυροδέματος.\nΤο αστικό τοπίο αποτελεί το πιο πρόσφορο έδαφος για να συμβεί μια τέτοιου είδους συμμετοχική διαδικασία, όπως αυτή που αναφέρθηκε, καθώς η ροή ανθρώπων και ιδεών βρίσκει τη μέγιστη έκφρασή της. Έτσι, δημιουργείται μια συμβιωτική σχέση, όπου γίνεται κυκλική διαχείριση των πηγών, ανακύκλωση των αγαθών και της ενέργειας στο ίδιο το περιβάλλον της πόλης. Στη λογική αυτή της επαναδιαπραγμάτευσης και της επανάχρησης του αστικού χώρου, εντάσσεται η οικολογική προσέγγιση της διαχείρισης της ύλης. Το ίδιο το κτίριο εκφράζει τη χρήση του μέσω της παρουσίας του, εντάσσοντας τα «προϊόντα» του άμεσα στο συγκείμενο της πόλης. Με την επιλογή της χωροθέτησης του κτιρίου στον αστικό ιστό της Θεσσαλονίκης και τη συνδιάλεξή του με τις γειτνιάζουσες χρήσεις ενισχύεται η ετερογένεια της πόλης, χρησιμοποιώντας ως εργαλείο τη συμμετοχή των πολιτών στη ζωή του κτιρίου.\nΣε μια γενικότερη προσέγγιση το κτίριο θελήσαμε να λειτουργεί ως ένα ολοκληρωμένο σύστημα επεξεργασίας των υλικών, σωλήνες που διατρέχουν την κατασκευή διοχετεύουν τα μηχανήματα με υλικό, ρομποτικοί βραχίονες κινούνται πάνω στα δοκάρια και στα υποστυλώματα ενώ δυνητικά θα μπορούσε να γίνει και η χρήση drones στη διαδικασία παραγωγής.\nΩς σχόλιο στη δομή του αστικού ιστού, με τους ορθογωνικούς επαναλαμβανόμενους όγκους των πολυκατοικιών, αντιπαραβάλλουμε ένα γυάλινο όγκο που ακολουθεί το περίγραμμα του οικοπέδου. Εντός αυτού, δημιουργείται ένας τρισδιάστατος κάναβος εν είδει σκαλωσιάς, στον οποίο σταδιακά αναπτύσσονται οι πυρήνες επεξεργασίας των υλικών, καθένας από τους οποίους αφιερώνεται σε μία συγκεκριμένη εργασία, ενώ οι ίδιοι αποτελούν ένα συνεχή καμβά, επάνω στον οποίο προβάλλεται η έρευνα που γίνεται στα υλικά, δίνοντας ζωή στο κτίριο αλλά και στα ίδια. Το κτίριο, βρίσκεται σε μια συνεχή διαδικασία ανάπτυξης που σχετίζεται άμεσα με το διαθέσιμο υλικό απόθεμα της πόλης. Η χωρική διάσταση του κτιρίου αποτυπώνεται σε χρονικά στιγμιότυπα. Στη χρονικότητα που παρουσιάζουμε το κτίριο αποτελείται από 8 αυτόνομους χώρους, στους οποίους εντοπίζονται οι εξής λειτουργίες: επεξεργασία γυαλιού, χαρτιού, μετάλλου, ξύλου, χώροι έρευνας κι ανάπτυξης βιοπλαστικού και bio-receptive σκυροδέματος, χώρος συναρμολόγησης και επανάχρησης, ένα αμφιθέατρο και χώροι γραφείων.\nΗ διαδικασία επεξεργασίας των υλικών γίνεται κυκλικά ξεκινώντας από κάτω προς τα πάνω. Στο υπόγειο υπάρχουν οι υποδομές για την πρώτη επεξεργασία των υλικών που αφορά κυρίως τις διαδικασίες ανακύκλωσης. Στη συνέχεια τα υλικά διαμοιράζονται στους πυρήνες όπου γίνεται μια επεξεργασία δεύτερου βαθμού. Το ισόγειο του κτιρίου αποτελεί ένα δημόσιο πέρασμα στο οποίο βρίσκονται οι χώροι πώλησης προϊόντων και έκθεσης της δραστηριότητας του κτηρίου. Κύρια θέση καταλαμβάνει ένα μεγάλο αίθριο το οποίο προσφέρει μια συνολική εμπειρία της ζωής του κτηρίου. Οι χώροι επεξεργασίας υλικών διατάσσονται γύρω από αυτό, ενώ άνθρωποι, πρώτες ύλες και αντικείμενα, δηλαδή έμβια και άβια ύλη, κινούνται σε αυτό και αποτελούν κομμάτι της ζωτικότητάς του. Γέφυρες διασχίζουν το αίθριο συνδέοντας τους χώρους μεταξύ τους ενώ η κατακόρυφη κίνηση τόσο των ανθρώπων όσο και των υλικών εξυπηρετείται από ανελκυστήρες.\nΟι χώροι επεξεργασίας των υλικών εμφανίζουν μια σχετική αυτονομία, οι διεργασίες που γίνονται εκτυλίσσονται κι εδώ κυκλικά, από κάτω προς τα πάνω στο εσωτερικό των πυρήνων, γίνεται είσοδος των πρώτων υλών και έξοδος του προϊόντος της επεξεργασίας. Το προϊόν μεταφέρεται, εφόσον χρειάζεται περαιτέρω επεξεργασία σε άλλο πυρήνα, μέσω συνδέσεων με γέφυρες και με τα επίπεδα που λειτουργούν συμπληρωματικά τριγύρω από τους πυρήνες.\nΣτους πυρήνες της παραγωγής ενσωματώνεται όλη η διαδικασία επεξεργασίας των υλικών. Στους χώρους, οι οποίοι περιβάλλουν και ενώνουν τους πυρήνες υπάρχει ελευθερία κινήσεων και οργάνωση ανοιχτού τύπου, έτσι ώστε να δίνεται η δυνατότητα για την επέκταση των χρήσεων που ξεκινούν από αυτούς. Ακόμα ακολουθώντας μια παρόμοια συλλογιστική της ετερογένειας των χρήσεων , όπως αναφέρθηκε στο επίπεδο της κλίμακας του αστικού ιστού, εντάσσουμε τις λειτουργίες της εκπαίδευσης και των γραφείων έρευνας κι ανάπτυξης σε εγγύτητα με τις χρήσεις της παραγωγής. Πιο συγκεκριμένα, γίνεται βιωματική εκπαίδευση ενώ ακόμα εξυπηρετούνται κι οι γραφειακές ανάγκες από τους ενδιάμεσους χώρους που δημιουργούνται στα επίπεδα σύνδεσης. Εκπαίδευση κι έρευνα, αποτελούν νοητά αλλά και απτά το συνδετικό ιστό του κτιρίου, που ενισχύει την ανάπτυξη της συμμετοχικής διαδικασίας στην επεξεργασία των υλικών.\nΟ κάθε χώρος κατασκευάζεται από οριζόντιους και κάθετους δακτυλίους, επάνω στους οποίους εδράζεται ένα πλέγμα που αποτελεί τη βάση όπου προσθετικά σχηματίζεται η εξωτερική τους επιφάνεια. Τα υλικά δυνητικά θα μπορούσαν να διοχετεύονται από ένα σύστημα σωλήνων στους ρομποτικούς βραχίονες. Το κτίριο αποτελεί και το ίδιο μια μηχανή παραγωγής, όπου όλα τα ‘εξαρτήματά του’ συμμετέχουν σε αυτή τη διαδικασία.\nΗ επιφάνεια που σχηματίζεται προσθετικά μπορεί να συνθεθεί με διάφορες μεθόδους, όπως η συγκόλληση ετερόκλητων τμημάτων του εκάστοτε υλικού, ο ψεκασμός με λεπτή σκόνη, που προήλθε από το θρυμματισμό τους, με προσμίξεις, είτε με πολτοποίηση και εναπόθεση.\nΣύμφωνα με τα λόγια του Paul Kugler, έχουν συγκρίνει την πρώτη ύλη (materia prima) με τα πάντα, με τον ουρανό και τη γη, με το σώμα και το πνεύμα, το χάος, τον μικρόκοσμο και τη μπερδεμένη μάζα. Η πρώτη ύλη περιέχει από μόνη της όλα τα χρώματα και ενδεχομένως όλα τα μέταλλα, δεν υπάρχει τίποτα πιο θαυμάσιο στον κόσμο, γιατί αυτή έχει τη δυνατότητα να γίνεται ο εαυτός της , να επαναπροσδιορίζει τον εαυτό της, να γεννά τον εαυτό της.\nΓια μια τέτοια αρχιτεκτονική έγινε λόγος σήμερα, μια αρχιτεκτονική που γεννάται εκ των έσω, συνεχώς μεταβαλλόμενη, που επαναπροσδιορίζει τον εαυτό της ανάλογα με τις ανάγκες που προκύπτουν. Γεννά τον εαυτό της. Είναι η ύλη, είναι ο χώρος, είναι ο άνθρωπος.


Βιολογική Spirulina 500mg 90 tablets\nΠροϊόν από 100% βιολογική σπιρουλίνα υψηλής διατροφικής αξίας, απαλλαγμένο από πρόσθετα. Η φυσική πηγή πρωτεϊνών, βιταμινών, μετάλλων και λιπαρών οξέων που καταπολεμά το οξειδωτικό στρες και τη φλεγμονή. Πολλαπλά οφέλη στο ανοσοποιητικό, το καρδιαγγειακό, το αναπνευστικό και το μυϊκό σύστημα.\nΗ σπιρουλίνα (Arthrospira platensis), ένα μπλε-πράσινο φύκος που ανήκει στην οικογένεια Oscillatoriaceae και έχει χρησιμοποιηθεί ευρέως στο παρελθόν ως πηγή πρωτεϊνών και βιταμινών. Η σπιρουλίνα αναπτύσσεται φυσικά σε αλκαλικές λίμνες. Εκτός από το περιεχόμενό της σε πρωτεΐνη (60-70%) και βιταμίνες (4%), η σπιρουλίνα είναι επίσης πλούσια σε μεταλλικά στοιχεία, λιπαρά οξέα, και αντιοξειδωτικά μόρια. Κυριότερα συστατικά της αποτελούν η φυκοκυανίνη, το β-καροτένιο, πολυσακχαρίτες, το γ-λινολενικό οξύ και τα σουλφολιπίδια. Η φυκοκυανίνη και το β-καροτένιο, οι πιο δραστικές της ενώσεις συμβάλλουν σε μεγάλο βαθμό στην αντιοξειδωτική και αντιφλεγμονώδη της δραστηριότητα. Συγκεκριμένα η φυκοκυανίνη απενεργοποιεί ελεύθερες ρίζες, καταστέλλει την έκφραση της ισομορφής της συνθάσης του νιτρικού οξέος (iNOS) που οδηγεί σε αναστολή της παραγωγής υπεροξυνιτρώδους ανιόντος και εμποδίζει την υπεροξείδωση των λιπιδίων. Το β-καροτένιο επιδρά στο δραστικό μονήρες οξυγόνο που εμπλέκεται στην υπεροξείδωση των λιπιδίων, εμποδίζει τη ενδοκυτταρική συσσώρευση ενεργών μορφών οξυγόνου, και αναστέλλει την έκφραση προφλεγμονωδών γονιδίων.\nΗ βιολογική σπιρουλίνα της Vitals καλλιεργείται κάτω από άριστες συνθήκες εδάφους και κλίματος (υψηλές θερμοκρασίες, χαμηλή υγρασία). Τα δισκία επίσης κατασκευάζονται χωρίς πρόσθετα και αποτελούνται από 100% καθαρή σπιρουλίνα.\nΠολλές ερευνητικές μελέτες δείχνουν ότι η σπιρουλίνα έχει πολλά οφέλη για την υγεία, συμπεριλαμβανομένων των αντιοξειδωτικών, ανοσορυθμιστικών, αντιφλεγμονωδών, αντικαρκινικών, αντι-ιικών και αντι-βακτηριακών δράσεών της. Αναφέρονται επίσης οι επιδράσεις της σε παθολογικές καταστάσεις όπως η υπερλιπιδαιμία, ο υποσιτισμός, η παχυσαρκία, ο διαβήτης, η τοξικότητα επαγόμενη από βαρέα μέταλλα και η αναιμία.\nΣυγκεκριμένα ως προς τις αντιοξειδωτικές της δράσεις, η σπιρουλίνα ενισχύει τη δραστικότητα αντιοξειδωτικών ενζύμων (υπεροξειδική δισμουτάση, καταλάση), βοηθά στην αναστολή της υπεροξείδωσης των λιπιδίων και της βλάβης του DNA από τις ελεύθερες ρίζες. Ασκεί επίσης μια ποικιλία από ανοσοτροποποιητικές και αντιφλεγμονώδεις δράσεις ρυθμίζοντας την έκφραση των κυτταροκινών: ιντερλευκίνη (IL)-1β, IL-2, IL-4, IL-6, IL-10 καθώς και του παράγοντα νέκρωσης όγκων-α (TNF-α).\nΧάρη στο σύνολο των παραπάνω δράσεών της, θεωρείται ένας υποσχόμενος παράγοντας για:\n-την καταπολέμηση καρδιαγγειακών παθήσεων\n-τη βελτίωση του λιπιδαιμικού προφίλ σε διαβητικούς τύπου ΙΙ\n-τη μείωση των συμπτωμάτων της χρόνιας αποφρακτικής πνευμονοπάθειας (ΧΑΠ)\n-τη βλάβη των σκελετικών μυών από το οξειδωτικό στρες που επάγεται από την άσκηση\n-την ενίσχυση του ανοσοποιητικού συστήματος ηλικιωμένων ατόμων\n-την υποχώρηση των συμπτωμάτων της αλλεργικής ρινίτιδας\nΚαταναλώστε δύο έως έξι δισκία την ημέρα με άφθονο νερό


ΜΥΘΙΚΗ ΑΝΑΖΗΤΗΣΗ: Οι εχθροί της Αφροδίτης\nΔεν πειράζει πολλοί έχουν σαν όνειρο ζωής ένα γάμο και φυσικά, μόλις διαιωνίσουν το είδος τους, έναν καναπέ και μια τηλεόραση που θα κάνει ανεκτή την προσμονή του θανάτου. Ευτυχώς οι γυναίκες που ξέρω δεν είναι έτσι. Αλλά αν εχθρός της Αφροδίτης είναι μόνο το θηλυκό πρόσωπο της εξουσίας είναι καλά.\nΑλλά γιατί εχθρευόμαστε την ομορφιά;\nΚάθε τι άγνωστο τρομάζει τον άνθρωπο. Και ο Άνθρωπος όσο και να παριστάνει τον γνώστη σε πολλά έχει μαύρα Μεσάνυχτα. Κυρίως σε έννοιες μπορούν να του κάνουν την ζωή καλύτερη. δεν είναι τυχαίο πως κάθε περίοδος σκοταδισμού τα έβαζε με το ωραίο.\nΓιατί το άσχημο θέλει πάντα να βγει από την σπηλιά του και να πάρει την θέση σ’ αυτό που νομίζει ότι του ανήκει. Υπέρμαχοι της στείρας ηθικής είναι συνήθως άνθρωποι δυσμορφικοί και μέσα και έξω. Όπου δεις αλαζονεία κάπου εκεί υπάρχει και η ασχήμια. Το χειρότερο βέβαια γι αυτό το είδος είναι ότι η ομορφιά δεν μπαίνει σε καλούπια. Κι αυτό είναι που προκαλεί σύγχυση στους Εχθρούς της Αφροδίτης. Ότι δεν μπορούν να την βάλουν σε καλούπι ώστε να τελειώνουν μια και καλή μαζί της. Γλιστρά κάθε φορά που οι υπηρέτες του άσχημου πάνε να βάλουν στο παιχνίδι ορισμούς.\nΝεότερος είδα κάτι πολύ βασικό. Οι άνθρωποι που βγάζανε κακία είχαν κάποιο πρόβλημα. Οι παλιοί έλεγαν «Μακριά από ανθρώπους που είναι σημαδεμένοι απ’ τον θεό». Σαν αφελής τους έλεγα ρατσιστές. Έτσι έκανα για πολλά χρόνια παρέα με «σημαδεμένους» ανθρώπους που πολλοί τους απέφευγαν. Το ζήτημα αναγνώστη μου είναι ότι όπως η κοινωνία δεν σου διδάσκει την καλή ζωή ή την ευτυχία, αναγκάζοντας σε να τα μαθαίνεις πάντα έχοντας περάσει από την σκοτεινή πλευρά, έτσι και για την ομορφιά δεν λέει κουβέντα.\nΟι γνώσεις του ανθρώπινου γένους συνοψίζονται σ’ έναν χρυσό κανόνα και σε μια χρυσή ακολουθία. Οι οπαδοί της ασχήμιας μιλάνε βέβαια για την «ομορφιά της ψυχής». Που λες από όσους το άκουσα αυτό, η ψυχή τους μύριζε σαν τους υπονόμους της Θεσσαλονίκης όταν γεμίζουν ψόφιους αρουραίους που ξεβράζονται στον Θερμαϊκό. Άλλωστε μετά από τόσες κακοτοπιές, αναγνωρίζω τον προβληματικό από χιλιόμετρα. Η κακία και η ξινίλα στραβώνει πάντοτε την φάτσα ή το σώμα. Και εκεί αρχίζουν και την μισούν.\nΒλέπεις η Αφροδίτη δεν ακολουθεί κανόνες. Είναι άπιστη και ρευστή. Μόλις αρχίσεις και αποκτάς γνώση σ΄ εγκαταλείπει και πολύ καλά κάνει. Το πιο βαρετό πράγμα είναι η συμμετρία και η σταθερότητα. Της αρέσει το αντίστροφο από αυτήν αλλά όπως κάθε θεά που σέβεται τον εαυτό της εκτός από τον αστακό γουστάρει και την φακή. Δείτε το και στις γυναικοπαρέες. Όλες έχουν κάποια στραβοχυμένη διανοούμενη μέχρι να βρουν αυτόν που θα φροντίσει να τις γλιτώσει, από την φιλενάδα τους.\nΚαι βέβαια η ομορφιά είναι κάτι που περνάει. Έτσι η Αφροδίτη εγκαταλείπει και τις γλάστρες που τρώνε την ζωή τους στον καθρέφτη και τους «γαμπρούς» με την τσατσάρα στην τσέπη και εμένα και εσένα θεατή μου. Γιατί η ομορφιά έχει να κάνει μια δουλειά. Να φτιάχνει την ζωή που εμείς λόγω υπεραπασχόλησης ξεχνάμε να ζήσουμε. Αλλά αυτός δεν είναι λόγος για να γίνουμε εχθροί της.\nΕίναι λόγος για να χαρούμε όταν θα είναι μαζί με τον παντοτινό της έρωτα.


Μητσοτάκης: Θα μειώσω τους φόρους, ακόμα και μονομερώς - Δημοκρατική της Ρόδου\nΜητσοτάκης: Θα μειώσω τους φόρους, ακόμα και μονομερώς\n11 Ιανουαρίου 2017 12:19 μμ | Δήμητρα-Μαρίλια Φούρλα\nΑπαντώντας στην ερώτηση τι εννοεί, όταν λέει οτι «το κράτος έχει ακόμη λίπος», ο κ. Μητσοτάκης παρατήρησε:\n«Η κυβέρνησή μας θα αποτελεί ένα μείγμα εμπειρίας και ανανέωσης» είπε. » Θα υπάρχουν πολλοί εξωκοινοβουλευτικοί υπουργοί. Θα πρέπει να πείσουμε τους άξιους να προσφέρουν και πάλι στην πολιτική» τόνισε, ενώ απαντώντας σε ερώτηση αν σκοπεύει να ακολουθήσει και το «μοντέλο Τράμπ» που επιλέγει για υπουργούς του, προέδρους επιχειρήσεων σημείωσε:\n«Γιατί όχι; Χρειαζόμαστε στελέχη από την ιδιωτική οικονομία, γειωμένους με την πραγματική οικονομία»…\nΤαυτόχρονα ο πρόεδρος της Ν.Δ. Βρήκε την ευκαιρία να διευκρινίσει οτι η συνάντηση του με τον τραγουδιστή Αντώνη Ρέμο, δεν ήταν μια συνάντηση για να «κλειδώσει» η υποψηφιότητα του καλλιτέχνη στα ψηφοδέλτια της Ν.Δ.Α, αφού όπως είπε ο ίδιος δεν ενδιαφέρεται. «Είχαμε απλώς μια ενδιαφέρουσα συζήτηση και είχα την ευκαιρία να ακούσω μια άλλη οπτική ματιά από έναν επιτυχημένο καλλιτέχνη» είπε.\n«Έχω εμπιστοσύνη στην Ελληνική Αστυνομία, αλλά δεν έχω εμπιστοσύνη στους πολιτικούς της προϊστάμενους» υπογράμμισε, επαναλαμβάνοντας την δέσμευσή του οτι θα «καθαρίσει τα Εξάρχεια».\nΕγώ θα καθαρίσω τα Εξάρχεια, γιατί εμείς έχουμε την πολιτική βούληση να το κάνουμε» είπε, ενώ ταυτόχρονα δεσμεύθηκε ότι θα καταργήσει τον περίφημο νόμο Παρασκευόπουλου με τον οποίο όπως είπε «αποφυλακίζονται τρομοκράτες».


Κώστας Μπακογιάννης: Η αντίδρασή του στην μετονομασία του Μετρό "Ευαγγελισμός" σε "Παύλος Μπακογιάννης" - TLIFE\nΗΟΜΕ Ειδήσεις - Νέα Κώστας Μπακογιάννης: Η αντίδρασή του στην μετονομασία του Μετρό «Ευαγγελισμός» σε «Παύλος Μπακογιάννης»\nΚώστας Μπακογιάννης: Η αντίδρασή του στην μετονομασία του Μετρό «Ευαγγελισμός» σε «Παύλος Μπακογιάννης»\nΑπό το πουθενά… ο κακός χαμός με το μετρό! Ήταν προχθές, Παρασκευή 20.09.2019, όταν την απόφασή της να μετονομάσει τον Σταθμό του Ευαγγελισμού σε «Παύλος Μπακογιάννης» ανακοίνωνε η Αττικό μετρό με αφορμή και την συμπλήρωση 30 ετών από την δολοφονία του αποτίοντας φόρο τιμής στον εκλιπόντα.\nΌπως έλεγε η ανακοίνωση η απόφαση αυτή συμπληρώνει την προηγούμενη επιλογή της εταιρείας να αποδώσει το όνομα του ήρωα του αντιδικτατορικού αγώνα Αλέκου Παναγούλη στο σταθμό «Άγιος Δημήτριος», η οποία αποφασίστηκε να επικαιροποιηθεί και αυτή.\nΉδη από χθες, Σάββατο, 21.09.2019, προέκυψαν πληροφορίες που έλεγαν πως υπάρχουν αντιδράσεις και η απόφαση μοιάζει να… παγώνει, ωστόσο πλέον φαίνεται πως μπαίνει οριστική «ταφόπλακα» στους όποιους σχεδιασμούς!\nΚι αυτό διότι η οικογένεια του αδικοχαμένου πολιτικού που δολοφονήθηκε από την τρομοκρατική οργάνωση, 17 Νοέμβρη, δηλώνει ξεκάθαρα πως διαφωνεί με την απόφαση!\n«Η σύζυγος, τα αδέλφια, τα παιδιά και τα εγγόνια του, τον θέλαμε στο σπίτι κι όχι σε μια ταμπέλα», λέει χαρακτηριστικά ο δήμαρχος Αθηναίων!


προιόντα καθαρισμού | Ιούλιος 2022\nΟι 8 καλύτεροι καθαριστές ντους από το 2019\nheshphoto / Getty Images Οι συντάκτες μας, ανεξάρτητα, ερευνούν, δοκιμάζουν και συνιστούν τα καλύτερα προϊόντα. μπορείτε να μάθετε περισσότερα σχετικά με τη διαδικασία αναθεώρησης εδώ. Μπορεί να λάβουμε προμήθειες για αγορές που γίνονται από τους συνδέσμους που επιλέξαμε. Οι καλύτερες επιλογές μας Καλύτερη συνολική:\nDave και Les Jacobs / Getty Images Οι συντάκτες μας, ανεξάρτητα, ερευνούν, δοκιμάζουν και συνιστούν τα καλύτερα προϊόντα. μπορείτε να μάθετε περισσότερα σχετικά με τη διαδικασία αναθεώρησης εδώ. Μπορεί να λάβουμε προμήθειες για αγορές που γίνονται από τους συνδέσμους που επιλέξαμε. Οι καλύτερες επιλογές μας Καλύτερη συνολικά: Κα\nΟι 8 καλύτεροι καθαριστές φούρνου του 2019\nΦωτογραφία Ansgar / Getty Images Οι συντάκτες μας, ανεξάρτητα, ερευνούν, δοκιμάζουν και συνιστούν τα καλύτερα προϊόντα. μπορείτε να μάθετε περισσότερα σχετικά με τη διαδικασία αναθεώρησης εδώ. Μπορεί να λάβουμε προμήθειες για αγορές που γίνονται από τους συνδέσμους που επιλέξαμε. Οι καλύτερες επιλογές μας Καλύτερη συνολικά: Μέθοδος Α\nΟι 8 Καλύτεροι Καθαριστές παπουτσιών του 2019\nAnchiy / Getty Images Οι συντάκτες μας, ανεξάρτητα, ερευνούν, δοκιμάζουν και συνιστούν τα καλύτερα προϊόντα. μπορείτε να μάθετε περισσότερα σχετικά με τη διαδικασία αναθεώρησης εδώ. Μπορεί να λάβουμε προμήθειες για αγορές που γίνονται από τους συνδέσμους που επιλέξαμε. Οι καλύτερες επιλογές μας Καλύτερη συνολικά:\nΤα 9 καλύτερα αφαίρεσης σκουριάς του 2019\n7 καλύτερες συσκευές καθαρισμού για γυάλινες ντουζιέρες του 2019\nΕυγενική προσφορά του Getty. Οι συντάκτες μας, ανεξάρτητα, ερευνούν, δοκιμάζουν και συνιστούν τα καλύτερα προϊόντα. μπορείτε να μάθετε περισσότερα σχετικά με τη διαδικασία αναθεώρησης εδώ. Μπορεί να λάβουμε προμήθειες για αγορές που γίνονται από τους συνδέσμους που επιλέξαμε. Οι καλύτερες επιλογές μας Καλύτερη συνολικά: Puracy Natural All\nΟι 8 καλύτεροι καθαριστές από ανοξείδωτο χάλυβα του 2019\nAndreyPopov / Getty Images Οι συντάκτες μας, ανεξάρτητα, ερευνούν, δοκιμάζουν και συνιστούν τα καλύτερα προϊόντα. μπορείτε να μάθετε περισσότερα σχετικά με τη διαδικασία αναθεώρησης εδώ. Μπορεί να λάβουμε προμήθειες για αγορές που γίνονται από τους συνδέσμους που επιλέξαμε. Οι καλύτερες επιλογές μας Καλύτερη συνολικά:\nΟι 7 καλύτεροι καθαριστές δαπέδων του 2019\nGetty Images / PhotoAlto / Ale Ventura Οι συντάκτες μας, ανεξάρτητα, ερευνούν, δοκιμάζουν και συνιστούν τα καλύτερα προϊόντα. μπορείτε να μάθετε περισσότερα σχετικά με τη διαδικασία αναθεώρησης εδώ. Μπορεί να λάβουμε προμήθειες για αγορές που γίνονται από τους συνδέσμους που επιλέξαμε. Οι καλύτερες επιλογές μας Καλύτερη συνολική:\nΟι 7 καλύτερες αφαίρεσης μούχλας του 2019\ncegli / Getty Images Οι συντάκτες μας, ανεξάρτητα, ερευνούν, δοκιμάζουν και συνιστούν τα καλύτερα προϊόντα. μπορείτε να μάθετε περισσότερα σχετικά με τη διαδικασία αναθεώρησης εδώ. Μπορεί να λάβουμε προμήθειες για αγορές που γίνονται από τους συνδέσμους που επιλέξαμε. Οι καλύτερες επιλογές μας Καλύτερη συνολικά:\nΤα 8 καλύτερα καθαριστικά πλακιδίων ντους από το 2019\ntacojim / Getty Images Οι συντάκτες μας, ανεξάρτητα, ερευνούν, δοκιμάζουν και συνιστούν τα καλύτερα προϊόντα. μπορείτε να μάθετε περισσότερα σχετικά με τη διαδικασία αναθεώρησης εδώ. Μπορεί να λάβουμε προμήθειες για αγορές που γίνονται από τους συνδέσμους που επιλέξαμε. Οι καλύτερες επιλογές μας Καλύτερη συνολική:\nΤα 8 καλύτερα καθαριστικά τουαλέτας του 2019\nGannet77 / Getty Images Οι συντάκτες μας, ανεξάρτητα, ερευνούν, δοκιμάζουν και συνιστούν τα καλύτερα προϊόντα. μπορείτε να μάθετε περισσότερα σχετικά με τη διαδικασία αναθεώρησης εδώ. Μπορεί να λάβουμε προμήθειες για αγορές που γίνονται από τους συνδέσμους που επιλέξαμε. Οι καλύτερες επιλογές μας Καλύτερο Συνολικά:\nΤα 8 καλύτερα αφαίρεσης μυκήτων του 2019\ntacojim / Getty Images Οι συντάκτες μας, ανεξάρτητα, ερευνούν, δοκιμάζουν και συνιστούν τα καλύτερα προϊόντα. μπορείτε να μάθετε περισσότερα σχετικά με τη διαδικασία αναθεώρησης εδώ. Μπορεί να λάβουμε προμήθειες για αγορές που γίνονται από τους συνδέσμους που επιλέξαμε. Οι καλύτερες επιλογές μας Καλύτερη συνολικά\nΤα 8 καλύτερα απορρυπαντικά πλυντηρίων πιάτων του 2019\nDougal Waters / Getty Images Οι συντάκτες μας, ανεξάρτητα, ερευνούν, δοκιμάζουν και συνιστούν τα καλύτερα προϊόντα. μπορείτε να μάθετε περισσότερα σχετικά με τη διαδικασία αναθεώρησης εδώ. Μπορεί να λάβουμε προμήθειες για αγορές που γίνονται από τους συνδέσμους που επιλέξαμε. Οι καλύτερες επιλογές μας Καλύτερα συνολικά:\nΤα 8 καλύτερα καθαριστικά ταπετσαριών του 2019\n8 καλύτερες προμήθειες για το πλύσιμο των πιάτων το 2019\nGetty Images / Dougal Waters Οι συντάκτες μας, ανεξάρτητα, ερευνούν, δοκιμάζουν και συνιστούν τα καλύτερα προϊόντα. μπορείτε να μάθετε περισσότερα σχετικά με τη διαδικασία αναθεώρησης εδώ. Μπορεί να λάβουμε προμήθειες για αγορές που γίνονται από τους συνδέσμους που επιλέξαμε. Οι καλύτερες επιλογές μας Καλύτερο σαπούνι π\nΟι 7 καλύτεροι καθαριστές γυαλιού του 2019\nΉρωες εικόνες / Getty εικόνες Οι συντάκτες μας, ανεξάρτητα, ερευνούν, δοκιμάζουν και συνιστούν τα καλύτερα προϊόντα. μπορείτε να μάθετε περισσότερα σχετικά με τη διαδικασία αναθεώρησης εδώ. Μπορεί να λάβουμε προμήθειες για αγορές που γίνονται από τους συνδέσμους που επιλέξαμε. Οι καλύτερες επιλογές μας Καλύτερη συνολικά: Sprayway Glass Cle\nΟι 7 καλύτεροι καθαριστές κοσμημάτων του 2019\nΤα 7 καλύτερα σαμπουάν χαλιών του 2019\nPeter Dazeley / Getty Images Οι συντάκτες μας, ανεξάρτητα, ερευνούν, δοκιμάζουν και συνιστούν τα καλύτερα προϊόντα. μπορείτε να μάθετε περισσότερα σχετικά με τη διαδικασία αναθεώρησης εδώ. Μπορεί να λάβουμε προμήθειες για αγορές που γίνονται από τους συνδέσμους που επιλέξαμε. Οι καλύτερες επιλογές μας Το καλύτερο συνολι\nΟι 8 καλύτεροι καθαριστές μπανιέρα του 2019\nSolStock / Getty Images Οι συντάκτες μας, ανεξάρτητα, ερευνούν, δοκιμάζουν και συνιστούν τα καλύτερα προϊόντα. μπορείτε να μάθετε περισσότερα σχετικά με τη διαδικασία αναθεώρησης εδώ. Μπορεί να λάβουμε προμήθειες για αγορές που γίνονται από τους συνδέσμους που επιλέξαμε. Μια από τις ευθύνες που έρχεται με την κατοχ\nΟι 8 καλύτεροι καθαριστές δαπέδων σκληρού ξύλου του 2019\nβάφει τρόφιμα τα ρούχα\nόλος ελεύθερος και ξεκάθαρος αυτός\nεγκαταστήστε παλιό κουτί οροφής εργασίας


Βασικός χορηγός το stoiximan.gr! – Apollon365\nΟ βασικός χορηγός της ομάδας μας για την περίοδο 2016-17 θα είναι ο Stoiximan.gr, όπως ανακοινώθηκε με κάθε επισημότητα σε σημερινή συνέντευξη Τύπου που διοργάνωσε η ομάδα μας.\nΑπό πλευράς της ομάδας μας παρόντες ήταν, ο εκπρόσωπος Τύπου Φανούριος Κωνσταντίνου, ο αντιπρόεδρος, Φάνος Κιννής και ο αρχηγός της ομάδας Γιώργος Βασιλείου, ενώ από την χορηγό εταιρεία stoiximan.gr, ο Διευθυντής Μάρκετινγκ και Επικοινωνίας, Πάνος Κωνσταντόπουλος. Αρχικά τον λόγο πήρε ο εκπρόσωπος τύπου της ομάδας, Φανούριος Κωνσταντίνου ο οποίος ευχαρίστησε την στοιχηματική εταιρεία, Stoiximan. Ακολούθως μίλησε ο ανιπρόεδρος της εταιρείας, Φάνος Κιννής. Από τους παίκτες μίλησε ο Γιώργος Βασιλείου ενώ από την εταιρεία ο Πάνος Κωνσταντόπουλος Διευθυντής Μάρκετινγκ και Επικοινωνίας.\nΗ συνεργασία των δύο πλευρών είναι για ένα χρόνο και ο λόγος που η στοιχηματική εταιρία επέλεξε την ομάδα μας για αυτή τη συμφωνία ήταν το εκτόπισμα της, η ιστορία της, η δημοτικότητα της αλλά και το γεγονός είναι μία από τις κορυφαίες ομάδες της Κύπρου.


Ξεκίνησαν οι παρεμβάσεις ζωγραφικής στον τοίχο της Αγίας Βαρβάρας (Φωτογραφίες) - Εργασία Συν\nΞεκίνησαν σήμερα Παρασκευή (12/3) οι ζωγραφικές παρεμβάσεις στον τοίχο της Αγίας Βαρβάρας, επί της οδού Πατριάρχου Διονυσίου. Όπως έγινε γνωστό κατά την πρόσφατη συνεδρίαση του Δημοτικού Συμβουλίου, στο συγκεκριμένο χώρο πρόκειται να αποτυπωθούν οι ήρωες του 1821, στο πλαίσιο της συμμετοχής και της Δράμας στον επέτειο εορτασμού των 200 χρόνων από την Επανάσταση.\nΗ επιλογή του χώρου έγινε από τον Δήμαρχο κ. Χριστόδουλο Μαμσάκο, μετά από συνεννόηση με το Κέντρο Νεότητας «Γ. Παρασίδης». Επικεφαλής της ομάδας που έχει αναλάβει να ζωγραφίσει τις εικόνες των ηρώων της Επανάστασης είναι ο ζωγράφος κ. Κώστας Ζαμπίδης, ενώ σε αυτή συμμετέχουν και εθελοντές από το Κέντρο Νεότητας.


Η Γη θα μπορούσε να μειωθεί σε μια μικρή σφαίρα 100 μέτρων από τον Μεγάλο Επιταχυντή Αδρονίων!\nHome"»άρθρα μου" »επιστήμη" »Η Γη θα μπορούσε να μειωθεί σε μια μικρή σφαίρα 100 μέτρων από τον Μεγάλο Επιταχυντή Αδρονίων!" »\nΟ πλανήτης θα μπορούσε να γίνει μια μικροσκοπική σφαίρα 100 μέτρων σε διάμετρο, από τον επιταχυντή σωματιδίων, γνωστός και ως ο Μεγάλος Επιταχυντής Αδρονίων CERN, προειδοποίησε έναν κορυφαίος επιστήμονας.\nΟ καθηγητής Lord Martin Rees είπε ότι ο πλανήτης μπορεί να καταστραφεί αν ένα πείραμα στο επιταχυντή σωματιδίων δεν πάει καλά.\nΣτο νέο του βιβλίο με τίτλο «Το μέλλον: προοπτικές για την ανθρωπότητα», το οποίο γράφει για κάθε είδους πλανητικές απειλές, όπως η αλλαγή του κλίματος, ο πόλεμος και η τεχνολογία τεχνητής νοημοσύνης κτλ.\nΟ καθηγητής αναφέρει ότι υπάρχει μια πιθανότητα ότι όταν οι επιστήμονες πραγματοποιούν πειράματα για να δουν πώς τα άτομα δημιουργούν κουάρκ, τα θεμελιώδη συστατικά της ύλης, θα μπορούσε να υπάρξει μια ακούσια συνέπεια που θα έφερνε τον όλεθρο .\nΕίπε ότι αυτά τα πειράματα θα μπορούσαν να οδηγήσουν σε ένα Αρμαγεδδών στη Γη προκαλώντας μια αλυσιδωτή αντίδραση από καταστροφικά γεγονότα. "Ίσως να σχηματίσουμε μια μαύρη τρύπα και στη συνέχεια να ρουφήξει τα πάντα γύρω της.\nΚαι δεν ειναι ο μόνος που αναφέρει τις ηλιθιότητες που κάνουν εκεί στο CERN στην τύχη, υπό τον μασονικό έλεγχο που τους έβαλε να πουν ότι δεν υπάρχουν μεγαλύτερες ταχύτητες του φωτός και ακυρώσουν τις θεωρίες του Αϊνστάιν, από αυτό και μονο δημιουργούνται υποψίες ότι όλο το CERN ειναι ένα μασονικό σχέδιο που ουδεμιά σχέση έχει με την πραγματική επιστήμη, ίσως ψάχνουν κάτι συγκεκριμένο για λογαριασμό της μασονίας, σημειώστε ότι από έξω από το CERN έχουν το "θεό της καταστροφής" δήθεν προστάτης του ερευνητικού κέντρου CERN γνωστός και ως «θεός» Σίβα.


Ανακύκλωση εκατομμυρίων | Εσείς ξέρετε τι απογίνονται τα χρήματα που αποσύρονται;\nΈχετε άραγε αναρωτηθεί ποτέ τι γίνονται τα χαρτονομίσματα που αποσύρονται από την κυκλοφορία;\nΣτις ΗΠΑ όταν έρθει η ώρα να αποσυρθούν τα παλαιά χαρτονομίσματα, στέλνονται στη Κεντρική Τράπεζα (FED), η οποία τα περνά μέσα από έναν μεγάλο καταστροφέα εγγράφων.\nΑφού γίνουν εκατομμύρια μικρά κομματάκια, ακολουθεί μία διαδικασία κομποστοποίησης όπου τα χαρτονομίσματα που κάποτε άξιζαν μια περιουσίαμετατρέπονται σε πολτό χαρτιού!\nΤι γίνεται στη συνέχεια; Δίνονται ως λίπασμα σε μποστάνια… εκατομμυρίων ευρώ!\nΕτικέτες ΔΙΑΦΟΡΑ, ΚΟΣΜΟΣ, ΟΙΚΟΝΟΜΙΑ


Δεύτερη στην Eurovision η Φουρέιρα, έχασε στο... νήμα από το Ισραήλ (vid) - Kallitheacity.gr\nHome TV News Δεύτερη στην Eurovision η Φουρέιρα, έχασε στο… νήμα από το Ισραήλ (vid)\nPrevious Video Απίστευτο το πόσο κοστίζουν τα υπέροχα πιάτα που ανέδειξαν τον νικητή του Master Chef!\nNext Video Survivor 2: Ο πρώτος αγώνας Ελλάδα – Κολομβία και ο καβγάς ανάμεσα στους Έλληνες παίκτες (vid)\nOνειρο έμεινε για την Κύπρο η κατάκτηση της Eurovision! Η Ελένη Φουρέιρα, κέρδισε τον κόσμο σε όλη την Ευρώπη, όμως οι επιτροπές δεν της επέτρεψαν να πάρει τον διαγωνισμό στην Κύπρο… Έτσι, το Ισραήλ που είχε καλύτερη κατάταξη στην επιτροπή και τελικά βγήκε πρώτο και στο televoting κέρδισε με το τραγούδι «Toy» τον 63ο διαγωνισμό τραγουδιού της Eurovision και θα φιλοξενήσει στην Ιερουσαλίμ τον 64ο διαγωνισμό.\nΗ Ελένη Φουρέιρα, ήταν εντυπωσιακή! Κέρδισε τους πάντες στην Πορτογαλία, πήρε την δεύτερη θέση στο televoting, αλλά οι επιτροπές την έφεραν στην πέμπτη θέση και κάπως έτσι το Ισραήλ πανηγύρισε τη νίκη πραγματικά στο… νήμα!\nH Νέτα, συγκέντρωσε 529 πόντους και κατέκτησε τον διαγωνισμό, ενώ η Φουρέιρα έμεινε στους 436 και για 93 πόντους δεν κατάφερε να κερδίσει για πρώτη φορά στον διαγωνισμό. Σε ό,τι αφορά την πρώτη σε προτίμηση από τις επιτροπές, αυτή ήταν η Αυστρία, η οποία όμως δεν τα πήγε καλά στο televoting και με 342 πόντους έμεινε στην τρίτη θέση. Την πεντάδα συμπλήρωσαν δύο εκ των big five, με την Γερμανία να παίρνει την τέταρτη θέση με 340 πόντους και την Ιταλία την πέμπτη θέση με 308 πόντους. Από εκεί και πέρα, την 10άδα συμπλήρωσαν κατά σειρά από το έξι μέχρι το δέκα οι: Τσεχία (281), Σουηδία (274), Εστονία (245), Δανία (226), Μολδαβία (209).\nΗ πρώτη πεντάδα της 63ης Eurovision:\n1. Iσραήλ 529 βαθμοί\n2. Κύπρος 436 βαθμοί\n3. Αυστρία 342 βαθμοί\n4. Γερμανία 340 βαθμοί\n5. Ιταλία 308 βαθμοί\nΣε ό, τι αφορά την Ελλάδα, η Γιάννα Τερζή και το «Όνειρό μου» πήραν την 14η θέση στον πρώτο ημιτελικό με 81 βαθμούς.\nΑυτά λοιπόν για φέτος! Ανανεώνουμε το ραντεβού μας με την Eurovision για τον Μάιο του 2019 στην Ιερουσαλήμ, με την ελπίδα πως η Ελλάδα θα επιστρέψει στον τελικό…\nprevious Απίστευτο το πόσο κοστίζουν τα υπέροχα πιάτα που ανέδειξαν τον νικητή του Master Chef!\nnext Survivor 2: Ο πρώτος αγώνας Ελλάδα – Κολομβία και ο καβγάς ανάμεσα στους Έλληνες παίκτες (vid)


Antibaro - Μ.Μ.Ε., ΔΗΜΟΚΡΑΤΙΑ ΚΙ ΕΘΝΙΚΑ ΘΕΜΑΤΑ.\nΜ.Μ.Ε., ΔΗΜΟΚΡΑΤΙΑ ΚΙ ΕΘΝΙΚΑ ΘΕΜΑΤΑ.\nΜέλος του Δ.Σ./ ΔΙΚΤΥΟΥ 21\nΜια φορά κι ένα καιρό, ήταν μια χώρα. Ο λαός της αγρότες, ναυτικοί κι έμποροι. Όσοι μέσα άλλοι τόσοι έξω, στη ξενιτειά. Μια φορά κι έναν καιρό ήταν μια χώρα που είχε εθνική αστική τάξη από ανθρώπους δημιουργικούς και τολμηρούς, ανθρώπους από την ιστορική περιφέρεια και την διασπορά που έφτιαξαν τεράστιες περιουσίες, χωρίς δημόσια έργα και προμήθειες, περιουσίες που ανάλωσαν στην χρηματοδότηση των μεγάλων εθνικών εξορμήσεων, ειρηνικών και πολεμικών. Αβέρωφ, Μπενάκης, Κορριαλένης, Ζάππας, Ζάννας κ.α.. Αυτή η χώρα είχε πνευματική τάξη που δεν σιτιζόταν σε κανένα πρυτανείο και στήριζε τα εθνικά και κοινωνικά οράματα. Ο ένοπλος λαός στους γυλιούς του κουβαλούσε «τη Φλογέρα του Βασιλιά» από τη Μελούνα ως το Δορύλαιον. Ο αγρότης παππούς μου, που μεγάλωσε στη χώρα αυτή και που τον έμαθε να γράφει και να διαβάζει ο λοχαγός του στα χαρακώματα του Εσκή Σεχήρ και του Σαγγάριου κατά τον εθνικοαπελευθερωτικό αγώνα της Μικράς Ασίας, μάθαινε κι εμένα στα καλοκαίρια που περνούσα κοντά του στη Βοιωτία, ότι πρέπει ν' αγαπάς κατά σειρά την Πατρίδα σου, την οικογένεια σου κι ύστερα ότι άλλο, έχοντας πάντα Πίστη στον Πρωτομάστορα της αρμονίας. Με μάθαινε επίσης πως ο ιδρώτας γίνεται ψωμί και η άγονη γη ζωοδότρα μήτρα. Σε αυτή τη χώρα, οι γονείς μου κι οι δάσκαλοι μου μ' έμαθαν ν' αγαπώ τα βιβλία και να θαυμάζω τους γενναίους, τίμιους κι εργατικούς ανθρώπους. Αυτά δίδασκαν σ' εκείνη τη χώρα όπου η αλήθεια δεν μπορούσε να σκεπαστεί από κανένα έκτακτο παράρτημα. Σε αυτή τη χώρα ο λαός ψήφιζε τους κυβερνήτες του και αυτοί κυβερνούσαν. Σε αυτή χώρα δεν υπήρχε μεγαλύτερη τιμή από το να υπηρετείς στο στρατό της.\nΣήμερα ο επιπλέων αφρός της αστικής τάξης, κατά κανόνα, αποτελείται από τους επιγόνους των μαυραγοριτών, την μετεξέλιξη των εργολάβων της αντιπαροχής και την νέα τάξη των υπέρβαρων λαδωμένων ποντικών των δημοσίων έργων και προμηθειών, που σαν να μην φτάνουν όλα τα' άλλα, για να μπορούν να βουτούν πιο καλά στο λάδι των φορολογουμένων πολιτών, έφτιαξαν ο καθένας και τον βατήρα του. Κανάλια, ραδιόφωνα, εφημερίδες, περιοδικά και αθλητικές ομάδες. Εταιρείες, συγγενείς αχυράνθρωποι, παρένθετα πρόσωπα. Εμείς τη μια εταιρεία, η γυναίκα μας την άλλοι, ο γιος την ομάδα μπάσκετ κι ο αδερφός μας την ποδοσφαιρική κι όλοι μαζί ταμείο. Να μας φοβούνται οι κυβερνήτες γιατί από τα μέσα μας μπορούμε να ξεσηκώσουμε το ανθρώπινο κοπάδι των φιλάθλων, τηλεθεατών, ακροατών, αναγνωστών. ¶νθρωπος: Ον μιμητικόν, αγελαίον και καθοδηγούμενο, όταν έχεις τα μέσα και τις προϋποθέσεις.\nΕν τη πράξει συντελέσθηκε αργά αλλά σταθερά μια άτυπη μεταπολίτευση. Από την Προεδρευομένη Δημοκρατία περάσαμε στην Τηλεοπτική Ολιγαρχία των ποντικών που λέγαμε. Αλήθεια είναι ότι λένε τα δελτία των 8 κι οι αρθρογράφοι του πρωινού καφέ . Υπάρχουν μόνον οι απόψεις που εγκρίνει η νέα Καμόρα: πρώην κατάσκοποι μπον βιβέρ του Κολωνακίου, τζάμπα μαικήνες του πολιτισμού, με ζεστό κρατικό χρήμα, πρώην θαμώνες των προθαλάμων των υπουργείων («γεια εκείνη τη σύμβαση»), στους προθαλάμους των οποίων συνωστίζονται πια οι υπουργοί, με παρατρεχάμενους ανακυκλωμένους θαυμαστές των παραδείσων του Χότζα, του Τσαουσέσκου, του Κιμ Ιλ Σουνγκ και άλλων καλών ανθρώπων, οι οποίοι προσπαθούν να επιβάλλουν στο κοπάδι, όπως το θεωρούν, την νέα θεώρηση των πραγμάτων, την νέα κλίμακα αξιών. Διαρρηγνύουν τα ιμάτια τους για τα δίκαια των Παλαιστινίων, βλέπουν με συμπάθεια κι οργανώνουν συζητήσεις, συναυλίες για οποιουσδήποτε, αρκεί αυτοί να μην είναι Έλληνες, να μην διαταράσσουν τις νέες παγκόσμιες διευθετήσεις κι εν πάσει περιπτώσει να απέχουν μακράν των συνόρων και του Ελληνισμού και των συμφερόντων του εν γένει. Ενώ λοιπόν ο πατριωτισμός των Παλαιστινίων είναι αξιέπαινος, ο πατριωτισμός των Ελλήνων είναι ο κατηραμένος όφις, οι Παλαιστίνιοι καμικάζι που ανατινάζονται σε εστιατόρια και καφετέριες «μάρτυρες», ο Ισαάκ κι ο Σολωμού «ανεύθυνοι». Το κεμαλικό καθεστώς απειλεί, εκβιάζει στην Θράκη, το Αιγαίο, την Κύπρο, όμως τα συντονισμένα μεγάφωνα των εργολάβων και των πολιτικών συνεταίρων τους, μας λένε συνεχώς πως είμαστε ίδιοι, θύτης και θύμα, πως φταίνε τα σχολικά μας βιβλία, οι προκαταλήψεις που δεν μας αφήνουν να νοιώσουμε π.χ. το τρυφερό βλέμμα και την καλή προαίρεση του Μπαχτσελί, του ναζί αντιπροέδρου της Τουρκίας. Το πρόβλημα μας λένε οφείλεται στον «εθνικισμό» και των Ελλήνων, ο οποίος προφανώς έστειλε προχθές άλλους 5.000 στρατιώτες στην Κύπρο. Ίσως κι εγώ προσωπικά ως αμετανόητος πατριώτης ευθύνομαι για τις παραβιάσεις-σουρωτήρι στο Αιγαίο, για τον εσμό των εμμίσθων του προξενείου στην Κομοτηνή αλλά και στη Βουλή. Ίσως το Συμβούλιο Εθνικής Ασφαλείας της Τουρκίας είχε δύσκολα παιδικά χρόνια, είναι πληγωμένο από την απόρριψη του έρωτα του για την ειρήνη, την δημοκρατία και τα ανθρώπινα δικαιώματα των κούρδων, των αρμενίων, των κυπρίων και των ποντίων αλλά και των ίδιων των τούρκων. Πρώτος τους στόχος: ο έλεγχος της πληροφορίας, η εξαφάνιση των ενοχλητικών και η ανάδειξη των βολικών. Οι πατριώτες είναι φασίστες και ρατσιστές, οι γενναίοι είναι άμυαλοι, και οι δειλοί εχέφρονες. ¶ξιος ο οπαδός της ήσσονος προσπαθείας, αυτός που αποκομίζει τα περισσότερα με τον λιγότερο κόπο.\nΔεύτερος στόχος: ο έλεγχος της παιδείας και κυρίως της διδασκαλίας της ιστορίας. Κάθε μικρόνους πασαλειμματίας ονειρεύεται να σκοτώσει τον Παπαρρηγόπουλο. Πως αλλιώς θα καμφθεί το φρόνημα και θα δοθεί το ΑΡΑΤΕ ΠΥΛΑΣ; Καημένε Αυξεντίου, που να 'ξερες, εσύ ο Αρχηγός των Αρχηγών, όταν γινόσουν παρανάλωμα κι έλεγες εσύ ο φλεγόμενος, ένα βήμα απ' το χάρο, στον ζωντανό Ματρόζο «ΜΗ ΦΟΒΑΣΑΙ, ΜΗ ΦΟΒΑΣΑΙ», ότι το Υπουργείο Παιδείας της Μάνας και οι καθηγητές Ιστορίας των Πανεπιστημίων που χρηματοδότησε ο Ελληνισμός της Διασποράς, θα κοπρίζανε τους «νεωτερισμούς» τους πάνω στη μνήμη τη δική σου και των συναγωνιστών σου!\nΛοιπόν φίλοι, «Σβυσμένες όλες οι φωτιές οι πλάστρες μεσ' τη χώρα; Στην εκκλησιά, στον κλίβανο, στο σπίτι, στ' αργαστήρι;»Θα κερδίσουν η νέα ολιγαρχία και οι μισθοφόροι της;\nΤο «ΔΙΚΤΥΟ 21» είναι ένα πολύ ενοχλητικό αγκάθι στο πόδι του ψωραλέου λέοντα του ροζ ολοκληρωτισμού. ¶νθρωποι διαφορετικής πολιτικής προέλευσης, χωρίς κανένα μοντέρνο πλεονέκτημα: δεν είμαστε ανεπάγγελτοι, ούτε αστράτευτοι, δεν συνωθούμαστε σε προθαλάμους, δεν ζητήσαμε καμμιά εργολαβία και έχουμε το θράσσος να έχουμε άποψη και να την λέμε κιόλας. Κάποια στιγμή λοιπόν, το σύστημα που περιέγραψα, αποφάσισε, ενοχλημένο από την παρουσία μας να μας εξοντώσει ηθικά, επιστρατεύοντας όσους ήταν πρόθυμοι να κρεμάσουν την φούντα της εξουσίας στο σπαθί τους. Είχαν όμως ένα μικρό πρόβλημα. Ξέχασαν ότι υπάρχουν δύο ειδών άνθρωποι, υπάρχουν αυτοί που τους χαστουκίζεις και βάζουν τα κλάμματα αλλά υπάρχουν κι αυτοί που τους χαστουκίζεις και σου σπάνε το κεφάλι. Εκείνοι θεωρούν τους θεσμούς ανυπόληπτους και προσπαθούν να τους κάνουν ανυπόληπτους. Εμείς όμως, για λόγους αρχής, ως δημοκρατικοί πολίτες, πιστεύουμε σ' αυτούς τους θεσμούς κι έτσι αποφασίσαμε να σηκώσουμε το γάντι και να δώσουμε ένα μάθημα. Υπομείναμε τις ύβρεις, τις συκοφαντίες και το επικοινωνιακό εμπάργκο και αποφασίσαμε και παραχρήμα εκτελέσαμε την βούληση μας να εξαντλήσουμε τα όρια των δικαιωμάτων μας ως θιγόμενοι πολίτες και σωματείο. Στο τέλος δεν συντρίψαμε απλώς στα Δικαστήρια τους συκοφάντες, αποκαλύψαμε και το κατευθυνόμενο και οργανωμένο της επίθεσης, γεγονός μοναδικό στα πολιτικά-δημοσιογραφικά χρονικά.\nΤο μήνυμα λοιπόν είναι ότι οι πολίτες και οι ενώσεις τους μπορούν. Η ήττα της πολιτικής, της χαράς του να κάνεις πολιτική είναι προσωρινή. Διότι για κάθε ένα πολιτικό άνδρα ή γυναίκα που υπηρετεί την διεφθαρμένη ολιγαρχία της διαπλοκής, υπάρχουν δέκα που ασφυκτιούν από τα δεσμά κι αντιστέκονται. Κι έχουμε τέτοιους πολιτικούς άνδρες σήμερα ανάμεσα μας. Για κάθε ένα επιχειρηματία-παράσιτο του δημοσίου τομέα, υπάρχουν δέκα άλλοι, άνθρωποι δημιουργικοί, που θέλουν το παιχνίδι να έχει έντιμους κανόνες, που θέλουν το ευ αγωνίζεσθαι, που θέλουν να λειτουργούν οι θεσμοί. Για κάθε «δημοσιογράφο» σε εισαγωγικά, που δέχεται να δολοφονεί την αλήθεια, υπάρχουν πολλοί άλλοι που θέλουν την ελευθερία έκφρασης που ονειρεύτηκαν. Γιατί υπάρχουν παντού μέσα στην Πατρίδα, στα κόμματα, στην κοινωνία, οι ασύντακτες ακόμη δυνάμεις που επιθυμούν να δώσουν ξανά νευρικό ιστό στον παράλυτο γίγαντα του Ελληνισμού των τριών ομόκεντρων κύκλων, της Μητρόπολης, της Ιστορικής Περιφέρειας και της Διασποράς.\n«Γιατί θαρθή κάποιος καιρός, και κάποια αυγή θα φέξη,\nκαι θα φυσήξη μια πνοή μεγαλοδύναμη' άκου!\nΜπορεί από την ανατολή, μπορεί κι από τη δύση, ποιος ξέρει μην απ' το βοριά, μην απ' τα μεσημέρια'\nΤάχα θα βγη απ' τα τάρταρα, για θα ριχτή από τα' άστρα:\nΔεν ξέρω, ξέρω πως θα' ρθη, και με το πέρασμα της μέγα και\nθείο και μυστικό κι αξήγητο, θα σκύψουν\nΣτο κάστρο, στην καρδιά, παντού, στ' αποκαίδια, απρίλης!».


Σεμινάριο μαγειρικής και ζαχαροπλαστικής στο ΚΕΘΕΑ Αριάδνη - Flashnews.gr\nΣεμινάριο μαγειρικής και ζαχαροπλαστικής στο ΚΕΘΕΑ Αριάδνη\nΣυνεργασία του ΚΕΘΕΑ ΑΡΙΑΔΝΗ με το Σωματείο Μαγείρων & Ζαχαροπλαστών Ηρακλείου.\nΈνα ενδιαφέρον σεμινάριο υλοποιείται το διάστημα αυτό στη Θεραπευτική Κοινότητα του ΚΕΘΕΑ ΑΡΙΑΔΝΗ με τη συνεργασία και την υποστήριξη του Σωματείου Μαγείρων και Ζαχαροπλαστών Ηρακλείου. Το σεμινάριο 8 συναντήσεων περιλαμβάνει γενικά μαθήματα μαγειρικής, διατροφής και βασικές αρχές υγιεινής.\nΣτόχος του σεμιναρίου πέρα από την απόκτηση βασικών γνώσεων σε θέματα μαγειρικής και υγιεινής στην κουζίνα, είναι και η γνωριμία με το συγκεκριμένο επαγγελματικό χώρο.\nΗ δράση αυτή θα διευρύνει το πεδίο ενδιαφερόντων τους καθιστώντας πιθανή την αναζήτηση κατάρτισης και εξειδικευμένης εκπαίδευσης, χρήσιμη για τη σύνδεσή τους με την αγορά εργασίας, ειδικότερα στο χώρο της εστίασης και του τουρισμού. Η εύρεση εργασίας αποτελεί αναπόσπαστο μέρος της επανένταξης και ενσωμάτωσης των μελών στον κοινωνικό ιστό.\nΤα μέλη και το προσωπικό του ΚΕΘΕΑ ΑΡΙΑΔΝΗ, ευχαριστούν θερμά τον Πρόεδρο του Σωματείου κ.Παναγιώτη Βρανάκη και το μέλος κ.Μαρία Καμνάκη όπου προσφέρουν τις πολύτιμες εμπειρίες και γνώσεις τους κατά την υλοποίηση του σεμιναρίου.\nΠαρασκευή, 2 Μαρτίου 2018, 13:56


"Σε δυο χρόνια έτοιμο το φράγμα της Μεσοχώρας" | larissanet.gr - H Νέα Εφημερίδα της Λάρισας\nΛάρισα » «Σε δυο χρόνια έτοιμο το φράγμα της Μεσοχώρας»\nΔΗΛΩΣΗ - ΔΕΣΜΕΥΣΗ ΤΟΥ ΠΡΩΘΥΠΟΥΡΓΟΥ ΜΕΤΑ ΑΠΟ ΣΥΣΚΕΨΗ ΣΤΟ ΜΑΞΙΜΟΥ\n«Σε δυο χρόνια έτοιμο το φράγμα της Μεσοχώρας»\nΗμερομηνία: 18 Σεπτεμβρίου 2014, 18:00 Κατηγορία: Λάρισα, Περιβάλλον\nΣύσκεψη υπό τον Πρωθυπουργό κ. Αντώνη Σαμαρά πραγματοποιήθηκε σήμερα, στο Μέγαρο Μαξίμου, με τη συμμετοχή του Υπουργού ΠΕΚΑ κ. Γιάννη Μανιάτη, του Αναπληρωτή υπουργού ΠΕΚΑ κ. Νίκου Ταγαρά και της Κυβερνητικής Εκπροσώπου κας Σοφίας Βούλτεψη.\nΗ σύσκεψη αφορούσε την απεμπλοκή του υδροηλεκτρικού έργου Μεσοχώρας, όπου υπεγράφησαν από τον Αναπληρωτή Υπουργό κ. Νίκο Ταγαρά τα σχέδια διαχείρισης υδατικών πόρων Θεσσαλίας και Δυτικής Στερεάς Ελλάδας.\nΤο έργο ξεκίνησε το ’86 και σταμάτησε το 2001 λόγω, όπως θυμάστε, δικαστικών εμπλοκών στην εκτροπή του Αχελώου.\nΟ συνολικός χρόνος αποπεράτωσης του έργου υπολογίζεται σε δύο χρόνια. Δυστυχώς, κάθε χρόνος καθυστέρησης κοστίζει στη ΔΕΗ 25 εκατομμύρια ευρώ. Οι συνολικές μέχρι σήμερα απώλειες λόγω καθυστέρησης που είχαμε στο έργο υπερβαίνουν τα 300 εκατομμύρια ευρώ.\nΑπό αυτό το φράγμα της Μεσοχώρας θα παράγονται ετησίως –είναι τεράστιο υδροηλεκτρικό έργο- 360 γιγαβατώρες.\nΤο έργο αξιοποιεί τα νερά του Αχελώου για την παραγωγή υδροηλεκτρικής ενέργειας και επαναφέρει τα νερά στη φυσική κοίτη του ποταμού. Η παραγόμενη ενέργεια ισοδυναμεί με το 10% της συνολικής παραγόμενης ενέργειας στη χώρα από υδροηλεκτρικά έργα. Για να το κατανοήσει κανείς, την αξία εκείνου που λέω, το έργο αυτό θα μπορούσε να καλύψει την ετήσια κατανάλωση ενέργειας ενός νησιού, όπως η Κέρκυρα, ή στο Περιστέρι της Αττικής ή την ετήσια κατανάλωση της Λέσβου και της Χίου μαζί.


Οι γυναίκες του Μπάιντεν: Ποιές είναι οι νέες εκπρόσωποι του Λευκού Οίκου | HuffPost Greece\n30/11/2020 11:44 EET | Updated 30/11/2020 12:30 EET\nO εκλεγμένος πρόεδρος δήλωσε πως η νέα ομάδα συνοδεύεται από διαφορετικές προοπτικές που θα πάνε τις ΗΠΑ μπροστά.\nH Κέιτ Μπέντινγκφιλντ, η οποία θα αναλάβει τη διεύθυνση επικοινωνίας του Λευκού Οίκου\nΗ νέα ομάδα απαρτίζεται από επτά έμπειρες στα πόστα τους γυναίκες, που έχουν στηρίξει τους Δημοκρατικούς και έχουν μακροχρόνια εμπειρία στην Ουάσιγκτον. Επικεφαλής θα είναι η Κέιτ Μπέντινγκφιλντ, η οποία θα αναλάβει τη διεύθυνση επικοινωνίας του Λευκού Οίκου και η Τζεν Ψάκι, που θα είναι η νέα εκπρόσωπος Τύπου του Λευκού Οίκου.\nΗ Τζεν Ψάκι, νέα εκπρόσωπος Τύπου του Λευκού Οίκου.\nΗ υψηλόβαθμη σύμβουλος στην προεκλογική εκστρατεία Μπάιντεν-Χάρις, Σιμόν Σάντερς θα είναι η εκπρόσωπος Τύπου της εκλεγμένης αντιπροέδρου των ΗΠΑ Κάμαλα Χάρις.\nH Σιμόν Σάντερς θα είναι η εκπρόσωπος Τύπου της Κάμαλα Χάρις.\nΗ πρώην εκπρόσωπος Τύπου του Μπάιντεν όταν ήταν αντιπρόεδρος, Ελίζαμπεθ Αλεξάντερ, θα είναι η διευθύντρια επικοινωνίας της επόμενης πρώτης κυρίας των ΗΠΑ, Τζιλ Μπάιντεν.\nH Ελίζαμπεθ Αλεξάντερ, θα είναι η διευθύντρια επικοινωνίας της Τζιλ Μπάιντεν.\nPLUS: ΗΠΑ γυναίκες ΔΙΕΘΝΕΣ Μπάιντεν Λευκός Οίκος


Σήμερα η δίκη για τη μαφία του χασίς στην Ανατολική Κρήτη - ΝΕΑ Τηλεόραση Κρήτης\nΣήμερα η δίκη για τη μαφία του χασίς στην Ανατολική Κρήτη\n2 Δεκ 2014 09.09\nΣήμερα αναμένεται να ξεκινήσει η ακροαματική διαδικασία για τους 26 κατηγορούμενους της «μαφία του χασίς», στην κατάμεστη αίθουσα του Τριμελούς Εφετείου Κακουργημάτων Ανατολικής Κρήτης.\nΟ λόγος που αναβλήθηκε χθες μεταφέρθηκε για σήμερα η ακροαματική διαδικασία είναι ότι ένας από τους βασικούς κατηγορούμενους δεν είχε δικηγόρο με αποτέλεσμα να του ορίσει το δικαστήριο συνήγορο.\nΟ συνήγορος ζήτησε αναβολή προκειμένου να μελετήσει την δικογραφία.\nΑξίζει να σημειωθεί ότι τον Αύγουστο του 2013 η Ελληνική Αστυνομία είχε προχωρήσει σε αυτή τη σπουδαία επιτυχία, εξαρθρώνοντας τη συγκεκριμένη σπείρα, η οποία είχε απλώσει τα "πλοκάμια" της παντού, διακινώντας μεγάλες ποσότητες στην Κρήτη.\nΤι είχε προκύψει από την έρευνα\nΣύμφωνα με την Αστυνομία «πρωταγωνιστικό» ρόλο ειχαν ντόπιοι, με καταγωγή κυρίως από τον Μυλοπόταμο, των οποίων τα τηλέφωνα «παγιδεύονται». Οι συνομιλίες τους καταγράφονται, σταδιακά εντοπίζονται οι «σύνδεσμοι» τους και στην πορεία των ερευνών αποκωδικοποιείται ο τρόπος δράσης τους. Αστυνομικοί καταλήγουν στο συμπέρασμα ότι ο άνθρωπος που αρχικώς τροφοδοτεί τους Κρητικούς με τεράστιες ποσότητες χασίς είναι ένας 46χρονος Αλβανός, ο οποίος ζει στην Αθήνα και φέρεται να κινεί τα νήματα μεγάλου κυκλώματος διακίνησης ναρκωτικών ανά την Ελλάδα.\nΟπως είχε γράψει η "Πατρις" μήνες πριν την μεγάλη αστυνομική επιχείρηση που οδήγησε σε αθρόες συλλήψεις, οι Αρχές είχαν εντοπίσει την «δεξαμενή» τροφοδοσίας με αφορμή την κατάσχεση 16 κιλών χασίς και την σύλληψη τριών ατόμων, εκ των οποίων το ένα ήταν ο γιος του Αλβανού αρχηγού. Από τότε συνειδητοποιούν ότι άτομα που κάποτε έκαναν «κουμάντο» στην χασισοκαλλιέργεια του νησιού, είχαν αναγκαστεί να κάνουν …εισαγωγή προκειμένου να καλύψουν το πελατολόγιο της εγχώριας αγοράς. Αξιωματικοί της ΕΛ.ΑΣ θεωρούν ότι η στροφή προς την Αλβανική μαφία ήταν σχεδόν …μονόδρομος μετά την σύλληψη και προφυλάκιση ανθρώπων, οι οποίοι μέχρι πρότινος είχαν τα ηνία στην εγχώρια διακίνηση. Συγγενικά τους πρόσωπα, τα οποία παραμένουν εκτός φυλακής, φέρονται να αναλαμβάνουν την συνέχιση της …παράδοσης.\nΩστόσο η υπόθεση της κατάσχεσης του φορτίου των 16 κιλών χασίς και της σύλληψης του νεαρού γιου του Αλβανού αρχηγού είχε σοβαρές «παρενέργειες» στις επαγγελματικές συναλλαγές των δύο πλευρών. Αλληλοκατηγορούνται για τις «διαρροές», τσακώνονται και η συνεργασία τους διαλύεται.\nΣύμφωνα με την Αστυνομία, για ένα χρονικό διάστημα περίπου δέκα ημερών οι Κρητικοί αναστέλλουν κάθε δραστηριότητα τους. Επανακάπτουν στην διακίνηση, απευθυνόμενοι προσωρινά σε μικρότερης εμβέλειας εμπόρους μέχρι να βρουν τον αντικαταστάτη του 46χρονου.\nΟι αστυνομικοί γνωρίζοντας ότι η λειτουργία της οργάνωσης έχει κλονιστεί, «τρέχουν» τις διαδικασίες για να ταυτοποιήσουν όλα τα στοιχεία των εμπλεκομένων, κινητά, σπίτια, οχήματα ώστε να προχωρήσουν στο μεγάλο βήμα των συλλήψεων. Σύμφωνα με τον Διοικητή της Δίωξης Ναρκωτικών Ηρακλείου, σε χρονικό διάστημα 45 ημερών, από τα ηγετικά στελέχη της οργάνωσης διακινήθηκαν 44 κιλά χασίς, αποκομίζοντας όφελος τουλάχιστον 160.000 ευρώ.\nΟι βασικοί εμπλεκόμενοι σε κάθε μεταφορά φορτίου είναι ιδιαίτερα προσεκτικοί στις κινήσεις τους. Χρησιμοποιούσαν αυτοκίνητα ως προπομπούς ενώ είχαν τα κινητά τους τηλέφωνα διαρκώς ανοιχτά ώστε σε περίπτωση που «στράβωνε» κάτι, να δοθεί άμεσα σήμα. Επιλέγουν μελετημένα τις ώρες και τις ημερομηνίες μεταφοράς. Όπως είχε αναφερθεί, το βράδυ της Δευτέρας του Πάσχα στο Ηράκλειο έφθασε φορτίο 15 κιλών χασίς. Η μεταφορά έγινε μεταξύ 9.30 και 9.45 το βράδυ, πάνω στην αλλαγή βαρδιών της Αστυνομίας.\nΤα «ριφάκια» και οι «σκύλοι»\nΣτο πλαίσιο της πολύμηνης παρακολούθησης των βασικών υπόπτων, αστυνομικοί αποκωδικοποιούν πλήρως, όπως λένε, την συνθηματική γλώσσα που χρησιμοποιούσαν οι εμπλεκόμενοι στις συναλλαγές τους αναφορικά με την διακίνηση των ναρκωτικών.\n«Έχεις κανένα ριφάκι;» ρωτούσε για παράδειγμα εμπλεκόμενος συγκατηγορούμενο του.\nΣύμφωνα με την Αστυνομία, αποκαλούσαν το χασίς ως «ριφάκι», «κουλούκι» «τυρί», «κρέας» «κοπελιά» «μπάλες άχυρα», «καλώδιο».\nΌσο για τους αστυνομικούς, τους αποκαλούσαν «σκύλους», «φοράδες» ή «συντέκνους».\nΕίναι εντυπωσιακό με βάση τα όσα αναφέρονται στη δικογραφία, ότι μεγάλο μέρος των αγοραπωλησιών γινόταν κοντά σε χωριό του Ηρακλείου, σε σκουπιδότοπους, έξω από εκκλησίες, εικονοστάσια, εργοστάσια, ελαιοτριβεία, σε παράδρομους.\nΒίντεο: Ομιλία Κουτσούμπα στο Ηράκλειο Κρήτης\nΝτ. Μπακογιάννη: Τα Χανιά έχουν αδικηθεί σε αθλητικές υποδομές


Διοικητής αστυνομικού τμήματος με κορονοϊό διασκέδαζε σε μπαρ σπάζοντας την καραντίνα και την απαγόρευση κυκλοφορίας | newsall.gr\nΑρχική ΕΙΔΗΣΕΙΣ newsit.gr Διοικητής αστυνομικού τμήματος με κορονοϊό διασκέδαζε σε μπαρ σπάζοντας την καραντίνα...\nΆφαντος παραμένει ο 80χρονος σύντροφος της 79χρονης γυναίκας, που βρέθηκε στραγγαλισμένη μέσα στο σπίτι της, στο Πασακάκι στα Χανιά. Οι έρευνες των αρχών για την … Διαβάστε περισσότερα\nΛηστεία έγινε στα ΕΛΤΑ στα Βραχνέικα Αχαΐας το πρωί της Δευτέρας (26.10.2020). Σύμφωνα με πληροφορίες του tempo24.gr δύο άτομα εισέβαλαν στον χώρο και με την … Διαβάστε περισσότερα\nΈφεση θα καταθέσουν σήμερα οι συνήγοροι πολιτικής αγωγής των Αιγύπτιων ψαράδων, κατά των ποινών που επιβλήθηκαν στους καταδικασθέντες της Χρυσής Αυγής για την επίθεση στις … Διαβάστε περισσότερα\nΣτη σύλληψη δύο ανδρών, ενός 39χρονου Ελληνα και ενός 40χρονου αλλοδαπού, προχώρησαν οι αστυνομικές αρχές στη Θεσσαλονίκη μετά από καταγγελία 32χρονης κοπέλας από την Αρμενία … Διαβάστε περισσότερα\nΜόλις την πρώτη νύχτα με απαγόρευση κυκλοφορίας -στο πλαίσιο των μέτρων για την εξάπλωση του κορονοϊού– υπάρξαν και τα πρώτα περιστατικά απειθαρχίας. Όπως μετέδωσε ο … Διαβάστε περισσότερα\nΤα πρώτα πρόστιμα για τη μη τήρηση των νέων μέτρων κατά του κορονοϊού είναι γεγονός. Χαρακτηριστική περίπτωση ένα μπαρ στην Λιοσίων το οποίο σφραγίστηκε από … Διαβάστε περισσότερα\nΕξιχνιάστηκε από αστυνομικούς της υποδιεύθυνσης Ασφάλειας Κατερίνης ληστεία που διαπράχθηκε το καλοκαίρι στο σπίτι ηλικιωμένου στην Πιερία. Η έρευνα των αστυνομικών οδήγησε στα ίχνη αλλοδαπού … Διαβάστε περισσότερα\nΣτο αστυνομικό τμήμα Δάφνης οδηγήθηκε η καθηγήτρια που αρνήθηκε να φορέσει μάσκα μέσα στην τάξη σε λύκειο στον Υμηττό. Οι μαθητές της έκαναν παρατήρηση να … Διαβάστε περισσότερα\nΟι καταδικασθέντες πρώην βουλευτές και στελέχη της Χρυσής Αυγής πήραν το δρόμο προς τη φυλακή. Τα σωφρονιστικά καταστήματα της Στερεάς Ελλάδας ανέλαβαν να τους… φιλοξενήσουν. … Διαβάστε περισσότερα\nΠροηγούμενο άρθροΚαταπλακώθηκε από το τρακτέρ του! Τραγωδία στην Κρήτη\nΕπόμενο άρθροΠέτσας: Θα έχουμε εμβόλιο για τον κορονοϊό τέλος του 2020 ή αρχές του 2021\nΗ Seiko γιορτάζει τα 160α γενέθλια του ιδρυτή της με ένα...\nΤζόκερ Κυριακή 04/10: Η κλήρωση 2189 το ΟΠΑΠ για 900.000 ευρώ!


Μύθοι & Νέοι Καιροί: Μικρές καθημερινές προτροπές\nΞεκινώντας την ημέρα με ένα γνωμικό απόφθεγμα\n< < Η λέξη ΕΥΤΥΧΙΑ θα έχανε τη σημασία της εάν δεν την εξισορροπούσε η ΛΥΠΗ > > .\nΠροτρέποντας τον εαυτό μας μέσα από μια όμορφη εικόνα συναισθημάτων θα διαπιστώσουμε ότι μπορούμε να χαμογελάσουμε μαζί με το κόσμο που μας περιβάλλει . Αναρωτηθήκατε ποτέ πως θα ήταν η ζωή σας , οι κόποι σας , τι επιλογές θα κάνατε εάν δεν υπήρχαν τα άτομα που έχουν συνδεθεί στο τόσο μοναδικό κομμάτι που ονομάζεται ζωή ; Πολλές φορές πέφτουμε στο στόχαστρο του εγωισμού μας . Έστω και άθελα μας απορρίπτουμε πτυχές της ζωής . Ένας άνθρωπος ή μία κίνηση , ακόμη και ένα συμβάν μπορούν να παίξουν ρόλο στη ζωή μας . Μπορούμε να << μαγευτούμε >> από τις εκπλήξεις που κρύβει το κάθε τι δίπλα μας . Αξίζει το κόπο όμως να δημιουργήσουμε κενά ;\nΑς προσπαθήσουμε να παρομοιάσουμε τη ζωή με ένα πεζοδρόμιο . Στο πεζοδρόμιο κινούνται λογής λογής ανθρώπων . Έχουν τη δική τους καθημερινή διαδρομή . Για φτάσουν το προορισμό τους περνούν μέρος της διαδρομής τους από τα πεζοδρόμια της περιοχής . Ο σκοπός τους είναι απλός . Χρησιμεύουν για προστατέψουν τους ανθρώπους όπως και να διευκολυνθεί η διακίνηση πεζών και αυτοκινήτων . Κάτι απλό όμως . Δεν είναι ; Ίσως να περνάει από μυαλό μας ότι τόσο απλό , τόσο καθημερινό . Δεν είναι κάτι καινούργιο .\nΠως μπορούμε όμως να αναλογιστούμε κάτι απλό όσο ο δικός μας κόσμος ; Πιστεύω ότι η λέξη κλειδί στην ερώτηση μας είναι η απελευθέρωση της σκέψης μας . Τα συναισθήματα μπορούν να εγείρουν τόσο όμορφα ερεθίσματα υπό τη μορφή εικόνων . Ας μη βιαζόμαστε όμως να χαρακτηρίζουμε τα πράγματα . Πιστεύοντας στο μέτρο μπορούμε να καθιερώσουμε τις δικές μας αξίες . Η αφορμή βρίσκεται στο κομμάτι του εαυτού μας που επισκιάζεται το κενό που έχουμε δημιουργήσει μέσα από τον εγωισμό .\nΚατά τη γνώμη μου η απόρριψη των ανθρώπων μπλοκάρει τη σκέψη , τη παρατήρηση . Προβάλλει ένα κενό που ριζώνει στους ιστούς της κοινωνίας μας . Κάτι το οποίο βιώνουμε στη καθημερινότητα μας πλέον . Αντί αυτού δεν αξίζει όμως το κόπο να δώσουμε σημασία και σε άλλους παράγοντες στη ζωή μας ; Υπάρχουν όμορφες εικόνες παντού , γύρω μας . Η επιλογή ανήκει σε εμάς . Στο δικό μας χέρι , με το οποίο νίβοντας τη καρδιά μας μπορούμε να κάνουμε το δικό μας κόσμο ισορροπημένο , όμορφο , υγιεί . Ποιος ο λόγος άλλωστε να φοβόμαστε ένα χαμόγελο ; Εάν θέλουμε να κάνουμε το κόσμο καλύτερο , αξίζει μια λέξη να χαρακτηρίσει όσα νιώθουμε και να τη μεταδώσουμε σε έναν συνάνθρωπο μας , ξεκινώντας με ένα < < καλημέρα > > .\nΑναρτήθηκε από dadasdasdas στις 4:23 μ.μ.\nΕτικέτες καθημερινότητα, προτροπή, χαρά, ψυχολογία


Διαπλοκή και διαφθορά σε πρώτο πλάνο | Η Εφημερίδα των Συντακτών\nΣτις 10 ή 20 Οκτωβρίου θα γίνει η συζήτηση στη Βουλή\nΣτη Βουλή θα μεταφερθεί το ενδιαφέρον μέσα στον Οκτώβρη, καθώς η Διάσκεψη των Προέδρων αποφάσισε η προ ημερησίας διατάξεως συζήτηση για τη διαφθορά και τη διαπλοκή στις 10 ή στις 10 του μήνα. Το αίτημα προήλθε έπειτα από την αντιπαράθεση που είχαν στην Ολομέλεια ο Αλέξης Τσίπρας και ο Κυριάκος Μητσοτάκης.\nΚατά τη χθεσινή ομιλία του στη Βουλή ο Κυριάκος Μητσοτάκης κατηγόρησε τον Αλέξη Τσίπρα και την κυβέρνηση ότι στήνει νέα διαπλοκή και με αφορμή τα όσα δημοσιεύονται για την Attica Bank προκάλεσε τον πρωθυπουργό να συγκαλέσει προ ημερησίας διατάξεως συζήτηση.\nΟ Αλέξης Τσίπρας σήκωσε το γάντι και κατέθεσε το αίτημα. «Να μιλήσουμε με ονόματα και διευθύνσεις» όπως είπε χαρακτηριστικά.


Η εσχατολογική βάση ανάπτυξης της Εκκλησιολογίας\nΟ Μέλλοντας αιώνας τέμνει την ιστορία\nΗ διαμόρφωση της Εκκλησιολογίας από τον Παύλο ως τον Ιγνάτιο\nΕπίσκοπος και Πρεσβύτεροι στην Εκκλησιολογία των πρώτων αιώνων\nΗ ανατροπή της Εκκλησιολογίας κατά τον 3ο αιώνα\nΠλατωνικές επιρροές στην Εκκλησιολογία του 3ου αιώνα\nΕκκλησιολογικές συνέπειες των επιρροών αυτών\nΠαράλληλη ανάπτυξη των δύο Εκκλησιολογικών προσεγγίσεων\nΤο πνευματικό πρόβλημα πρακτικής σύγκρουσης των δύο Εκκλησιολογιών\nΗ τομή του αγίου Μαξίμου, και η απάλειψη του Πλατωνισμού\nΠώς ο άγιος Μάξιμος συνθέτει τις δύο Εκκλησιολογίες σε μία\nΗ σχέση ατομικής προσευχής, και προσευχής Ευχαριστιακής Κοινότητας\nΗ σχέση καθάρσεως και μυστηρίων\nΕσφαλμένη αναζήτηση ατομικής σωτηρίας\nΑντι-υλική συνέπεια του Ωριγενισμού\nΟι διαφορές των συγγραφέων τής Υμνολογίας μας\nB. Θεραπευτική ή Λειτουργική Εκκλησιολογία;\nΗ σύνθεση του αγίου Μαξίμου του Ομολογητή\nΗ Εκκλησιολογία αναπτύχθηκε φυσιολογικά μέσα από τις προσδοκίες των Ιουδαίων, τις οποίες συμμερίστηκε και επεσφράγισε ο Χριστός με τη διδασκαλία και προπαντός με το έργο και τη ζωή Του. Οι προσδοκίες αυτές ήταν ότι ο λαός του Θεού ο διασκορπισμένος κάποτε, «την εσχάτη ημέρα» της Ιστορίας, θα καλούνταν σε έναν τόπο, για να αποτελέσει μια ενότητα γύρω από το πρόσωπο του Μεσσία, που είχε διάφορους τίτλους. Άλλοτε ονομαζόταν στον Ησαϊα, «ο παις Κυρίου», αυτός που θα πάρει πάνω Του όλες τις αμαρτίες του κόσμου, και άλλοτε, όπως στην αποκαλυπτική γραμματεία, κυρίως από τον προφήτη Δανιήλ και μετά, ως Υιος του Aνθρώπου. Αυτούς τους τίτλους, με τους οποίους οι Εβραίοι περιέγραψαν τον Μεσσία, ο Κύριος τους χρησιμοποίησε για τον εαυτό Του και συνεπώς ταυτίστηκε με Εκείνον τον Μεσσία των εσχάτων, ο οποίος θα αποτελούσε το επίκεντρο της συνάξεως του διασκορπισμένου λαού του Θεού. Γι' αυτό, στο κατά Ιωάννην Ευαγγέλιο έχουμε όλες αυτές τις ιδέες πολύ ανεπτυγμένες και σε μεγάλο βάθος. Στο επίκεντρο βρίσκεται η ιδέα του Υιού του ανθρώπου, ως εκείνου που περιλαμβάνει τους πολλούς μέσα Του, κυρίως δίδοντας την Σάρκα Του, για να τραφεί ο λαός του Θεού και να αποτελέσει μια ενότητα. Επίσης, η έννοια της συνάξεως της εσχατολογικής είναι πολύ έντονη στο κατά Ιωάννην Ευαγγέλιο. Στον Απόστολο Παύλο, επίσης έχουμε παρόμοιες αναφορές και έτσι, με βάση αυτήν την προσδοκία που ανέφερε ο Κύριος στον εαυτό Του, αναπτύχθηκε η πεποίθηση ότι όσοι πίστεψαν στο Χριστό και ενσωματώθηκαν στο Σώμα Του δια του Βαπτίσματος και της Θείας Ευχαριστίας, αυτοί αποτελούν τον λαό του Θεού συνηγμένο επί το αυτό. Επομένως, έχουμε το γεγονός της Εκκλησίας ως εσχατολογική πραγματικότητα.\nΕπειδή πίστευαν, επίσης, κυρίως μετά την Ανάσταση του Χριστού και με την Πεντηκοστή περισσότερο, ότι οι έσχατες ημέρες έχουν ήδη εισβάλλει στην Ιστορία, έχουν ήδη έρθει μέσα στην Ιστορία, γι' αυτό η μεσσιανική αυτή εσχατολογική κοινότητα εθεωρείτο ότι έγινε ήδη πραγματικότητα τώρα, κατά τόπους, όσες φορές συνήρχετο αυτός ο διασκορπισμένος λαός του Θεού σε ένα τόπο, επί το αυτό, κυρίως για να τελέσει την Θεία Ευχαριστία, που ήταν η ενσωμάτωση των πολλών μέσα στον Ένα Μεσσία και, συνεπώς, η πραγμάτωση της εσχατολογικής κοινότητος. Όπως ήδη ανέλυσα, αυτή η βάση πάνω στην οποία κτίζεται η Εκκλησιολογία. Είναι αυτή η ιστορική εμπειρία του λαού του Θεού που είναι διασκορπισμένος και ενώνεται επί το αυτό, γύρω από το πρόσωπο του Χριστού, μέσα στο οποίο βρίσκει την ενότητά του. Από εκεί ξεκινάει η Εκκλησιολογία και εκεί αναπτύσσεται μετά την αποστολική εποχή, κυρίως στον Β´ αιώνα με πατέρες όπως ο άγιος Ιγνάτιος Αντιοχείας, η Ιωάννειος και η Παύλειος αυτή Εκκλησιολογία της συνάξεως επί το αυτό του λαού του Θεού, κυρίως στην Θεία Ευχαριστία που όχι μόνο γίνεται δεκτή αλλά τονίζεται πολύ και γίνεται η βάση όλης της Εκκλησιολογίας.\nΈτσι στον άγιο Ιγνάτιο έχουμε την έννοια της Εκκλησίας κυρίως ως συνάξεως της εσχατολογικής κοινότητας επί το αυτό. Και ο Ιγνάτιος προχωρεί σε πιο συγκεκριμένη περιγραφή της συνάξεως αυτής. Στον Απόστολο Παύλο, ακόμα τα πράγματα δεν είναι διαμορφωμένα ως προς τη δομή αυτής της συνάξεως πλήρως, έχουμε μια πολύ γενική δόμηση της κοινότητας. Βλέπουμε καθαρά λόγου χάρη ότι εκεί η κοινότητα συνίσταται από εκείνους που προϊστανται της κοινότητας και ηγούνται στην θεία Ευχαριστία και εκείνους που απαντούν δια του «Αμήν». Ήδη έχουμε μια βασική διάκριση μεταξύ κλήρου και λαού στον Απ. Παύλο, στην Α´ Κορινθίους, αλλά στον Ιγνάτιο έχουμε πλέον μια σαφέστερη διαμόρφωση και εκεί δεν έχουμε απλώς τον κλήρο και τον λαό, αλλά έχουμε μέσα στον κλήρο την διάκριση του ενός που ηγείται αυτής της συνάξεως, τον οποίο ο Ιγνάτιος ονομάζει επίσκοπο, των πρεσβυτέρων που τον πλαισιώνουν και των διακόνων, οι οποίοι συνδέουν αυτήν την ομάδα του κλήρου με τον λαό, ο οποίος συνέρχεται επί το αυτό, γύρω από το πρόσωπο του επισκόπου. Συνεπώς έχουμε μια μεταφορά αυτής της εσχατολογικής εικόνας της συνάξεως του λαού του Θεού επί το αυτό, γύρω από το πρόσωπο του Χριστού, την οποία βλέπουμε πλέον να εικονίζεται μέσα σ' αυτά τα λειτουργικά της Εκκλησίας. Το γεγονός αυτό αποτελεί τη βάση, έκτοτε, της όλης δομής της Εκκλησίας. Ο επίσκοπος είναι το κέντρο γύρω από το οποίο ενώνεται ο λαός του Θεού. «Όπου ο επίσκοπος εκεί και το πλήθος έστω, ώσπερ όπου αν ή Χριστός εκεί και η Καθολική Εκκλησία», δηλ. όπως γύρω από τον Χριστό ενώνεται όλος ο λαός του Θεού έτσι και γύρω από τον επίσκοπο πρέπει να ενώνεται το πλήθος, όλος ο λαός, τα μέλη της κοινότητας. Αυτός ο επίσκοπος περιβάλλεται από το «συνέδριο» όπως το ονομάζει, των πρεσβυτέρων, το οποίο είναι απεικόνιση του Συνεδρίου των Αποστόλων, οι οποίοι έχουν στην εσχατολογική κοινότητα την θέση του Κριτού των φυλών του Ισραήλ. «Εν τη εσχάτη ημέρα καθήσεσθε επί δώδεκα θρόνους κρίνοντες τας δώδεκα φυλάς του Ισραήλ». Δηλαδή στα Έσχατα ο Χριστός, ο Μεσσίας δεν θα έρθει μόνος του, χωρίς να περιστοιχίζεται από τους Δώδεκα. Αυτό είναι πάρα πολύ βασικό ότι οι Δώδεκα, όταν εξελέγησαν από τον Χριστό δεν εξελέγησαν μόνον ως Απόστολοι για να αποσταλούν να κηρύξουν το Ευαγγέλιο, αλλά εξελέγησαν με την εσχατολογική έννοια εκείνων που θα περιβάλλουν το πρόσωπο του Χριστού, ώστε στην εσχάτη ημέρα να πραγματοποιηθεί η κρίση του Ισραήλ και του κόσμου δια των Αποστόλων. Όταν έχουμε την εικόνα των εσχάτων, της εσχατολογικής κοινότητας, δεν μας αρκεί μόνον να έχουμε την εικόνα του Χριστού, αλλά πρέπει να υπάρχει και εξεικόνιση των Δώδεκα, οι οποίοι κατά την αποκάλυψη είναι τα θεμέλια της κοινότητας των εσχάτων. Συνεπώς, εικονίζονται οι Απόστολοι στο πρόσωπο των πρεσβυτέρων που περιβάλλουν τον επίσκοπο, κατά τον Ιγνάτιο. Ο δε επίσκοπος επειδή θα κρίνει τον κόσμο ή θα ενώσει τον κόσμο εν ονόματι του Πατρός, του Θεού, και όχι απλώς ως Χριστός, γι' αυτό για τον Ιγνάτιο είναι ο Θεός που εικονίζεται στο πρόσωπο του επισκόπου. Είναι «εις τόπον ή τύπον Θεού». Βλέπετε, έχουμε μια τυπολογική Εκκλησιολογία, με την έννοια της προλήψεως της εσχατολογικής πραγματικότητας. Η Εκκλησία συνεπώς, το είναι της, δεν είναι απλώς αυτό που είναι στην Ιστορία, αλλά αυτό που θα είναι στα έσχατα, είναι δηλαδή μία μελλοντική πραγματικότητα, η οποία προληπτικά εμφανίζεται και βιούται σε κάθε τόπο όπου τελείται η Θεία Ευχαριστία. Και η σύναξη του λαού, επομένως, είναι απαραίτητη για να εικονιστεί η εχσχατολογική κοινότητα, αλλά και η παρουσία ενός τύπου που ενσαρκώνει τον Πατέρα ή τον Χριστό και θα περιβάλλεται από τους Δώδεκα Αποστόλους. Αυτό έχει μεγάλη σημασία για αυτήν την περίοδο που μιλάμε, (2ος αιώνας), γιατί η Εκκλησιολογία αλλάζει μετά. (Θα δούμε παρακάτω τι τροπή παίρνει). Έτσι, με βάση την εσχατολογική εικόνα, η Εκκλησία σαφώς αντλεί την ταυτότητά της από αυτό που θα είναι στο μέλλον, δηλαδή εικονίζει τα μέλλοντα.\nΘα προχωρήσουμε τώρα σε ένα επόμενο μεγάλο στάδιο στην Ιστορία, για να περιγράψουμε την εξέλιξη της Εκκλησιολογίας, όπου αυτή η αντίληψη περί Εκκλησίας ως εικόνας των εσχάτων αρχίζει σιγά-σιγά να ανατρέπεται και να αντικαθίσταται από κάτι άλλο. Αυτή η ανατροπή γίνεται στους Αλεξανδρινούς θεολόγους, στο τέλος του 2ου αιώνα και τις αρχές του 3ου, στους λεγομένους Χριστιανούς Γνωστικούς, που εμφανίζονται στα πλαίσια της Κατηχητικής σχολής της Αλεξανδρείας. Κύριοι εκπρόσωποι, ως προς το θέμα που μας απασχολεί, αυτών των νέων αντιλήψεων, είναι ο Κλήμης ο Αλεξανδρεύς και ο Ωριγένης. Αυτοί δίνουν μία άλλη τροπή στην Εκκλησιολογία. Θα μπορούσε να την ονομάσει κανείς όχι απλώς τροπή αλλά ανατροπή. Διότι, όπως σάς εξήγησα, ενώ με βάση τα βιβλικά δεδομένα και τον Ιγνάτιο, η Εκκλησία εικονίζει τα έσχατα, αυτά που θα συμβούν με τον Κλήμεντα Αλεξανδρέα και τον Ωριγένη σημαίνουν ότι η Εκκλησία αποτελεί εικόνα όχι των Εσχάτων αλλά των αρχικών πραγμάτων, αυτών που υπήρχαν στην αρχή. Είναι ένα χαρακτηριστικό αυτής της σχολής σκέψεως που οφείλεται στην επίδραση του Πλατωνισμού, να θεωρεί δηλαδή την αρχική κατάσταση των πραγμάτων ως την τελειότητα, και όλα όσα συνέβησαν μετά να θεωρούνται ως κάποια μορφή πτώσεως από την αρχική τελειότητα, και ακόμη περισσότερο όλα όσα θα συμβούν στο μέλλον, η εσχατολογική κατάσταση, να θεωρούνται ως επάνοδος στην αρχική κατάσταση. Η τελειότητα δηλαδή βρίσκεται στην αρχή.\nΤούτο αποτελεί, μια βασική αρχαιοελληνική πλατωνική κυρίως αντίληψη. Ο κόσμος ήταν κάποτε τέλειος, ο κόσμος των ιδεών βρίσκεται στην αρχή, καθετί που συμβαίνει μετά είναι επαναλήψεις του αρχικού, ή πτώσεις από το αρχικό. Επομένως, και η Εκκλησία είναι μια πραγματικότητα για αυτούς τους συγγραφείς που σας ανέφερα, που ήταν τελεία κάποτε, στην αρχή. Και, βέβαια, η τελειότητα θεωρείται κάτω από αυτήν την πλατωνική επίδραση, ως ολοκληρωμένη μέσα στους λόγους των όντων. Έχουμε μία κοσμολογική προσέγγιση πλέον στην Εκκλησία και όχι μία ιστορική, όπως έχουμε στην Βίβλο. Δεν πρόκειται για μια κοινότητα ιστορική, αλλά για μία τελεία κατάσταση του κόσμου ολοκλήρου. Όλα τα όντα έχουν τις ρίζες τους μέσα στους λόγους των όντων, οι οποίοι πάντοτε υπήρχαν αρχικά και πριν κτισθεί ακόμη ο κόσμος και οι οποίοι λόγοι των όντων συγκροτούνταν και αποτελούσαν μια ενότητα στον ένα Λόγο του Θεού. Επομένως η ενότητα της Εκκλησίας, αυτή η Εκκλησία για την οποία μιλήσαμε προηγουμένως, δεν έχει σχέση με την εσχατολογική κατάσταση των πραγμάτων, αλλά έχει σχέση με την ενότητα όλων των όντων δια των λόγων τους στον ένα Λόγο αιωνίως. Επομένως, εδώ έχουμε μία αιώνια προϋπαρξη της Εκκλησίας, και συνεπώς από εκεί αντλούμε πλέον όχι μόνο την ταυτότητα της Εκκλησίας, αλλά και το περιεχόμενο και το έργο της.\nΑυτά έχουν πολύ σπουδαίες συνέπειες για όλες τις πλευρές της Εκκλησιολογίας. Καταλαβαίνετε από την σύγκριση αυτή ότι ενώ στη Βιβλική και στην Ιγνατιανή Εκκλησιολογία, έχουν μεγάλη σημασία τα λειτουργήματα, οι θεσμοί, ως εικόνες των μελλοντικών καταστάσεων, στην Εκκλησιολογία των Αλεξανδρινών, του Ωριγένους και του Κλήμεντος, όλα αυτά έχουν δευτερεύουσα σημασία ή ίσως και καμία. Αποκτά πλέον ιδιαίτερη σημασία ο Λόγος, όχι ο θεσμός - με την λειτουργική και όχι με την δικανική έννοια βέβαια - που δεν είναι αυτό που μετράει στο εξής. Μετράει η ένωση των ανθρώπων με το Λόγο, τον αιώνιο και προαιώνιο, η ένωση της ψυχής με το Λόγο. Δημιουργείται, λοιπόν, ένα είδος μυστικής Λογοκρατίας. Δεν πρόκειται για μία μυστική λογοκρατία που σημαίνει ότι η σωτηρία δεν βρίσκεται στο να προσδοκάς έναν νέο κόσμο, με μία νέα δομή, μία νέα κοινότητα, αλλά έγκειται στο να ενωθεί η ψυχή με τον Λόγο και στην προσπάθεια καθάρσεως της ψυχής από οτιδήποτε την εμποδίζει να ενωθεί με τον αρχικό Λόγο, ο οποίος προηγείται του υλικού κόσμου. Συνεπώς κάθαρση σημαίνει κάθαρση και από την ύλη, τα αισθητά, και ένωση με τον προ της κτίσεως του υλικού κόσμου. Συνεπώς η Εκκλησία βρίσκεται εκεί στην ένωση αυτή με τον αιώνιο Λόγο. Δημιουργείται μ' αυτόν τον τρόπο μια Εκκλησιολογία που δεν αποδίδει ιδιαίτερη βαρύτητα στα λειτουργήματα της Εκκλησίας τα οποία, στην καλύτερη περίπτωση, μπορεί να θεωρούνται ως υποβοηθητικά, για να μας φέρουν σ' αυτήν την αρχική κατάσταση της ενώσεως της ψυχής με τον Λόγο ή αν θέλετε της καθάρσεως. Εδώ έχουμε τις ρίζες πολλών πραγμάτων που σήμερα μας απασχολούν.\nΣυγκεκριμένα από την Εκκλησιολογία αυτή των Αλεξανδρινών, του Κλήμεντος και του Ωριγένη, πηγάζει η αντίληψη ότι το σπουδαιότερο πράγμα στην Εκκλησία, αυτό που δίνει την ταυτότητά της, είναι το να αποτελεί ένα θεραπευτήριο από τα πάθη και μία κάθαρση των ανθρώπων, των ψυχών, ώστε να μπορέσουν αυτές οι ψυχές να ενωθούν με τον Λόγο - Θεό. Μία ολόκληρη παράδοση ξεπηδά από αυτήν την αντίληψη. Για να είμαστε πιο συγκεκριμένοι, ιστορικά η παράδοση αυτή συνδέεται με τον Μοναχισμό. Στους μοναστικούς κύκλους τα κείμενα του Ωριγένη διαβάζονταν συνεχώς και σ' αυτούς καλλιεργήθηκε μια Εκκλησιολογία, η οποία δεν αποδίδει πρωτεύουσα βαρύτητα στα λειτουργήματα και τους θεσμούς της Εκκλησίας, αλλά σ' αυτό που σάς ονόμασα θεραπευτήριο των ψυχών. Από την άλλη μεριά όμως και παράλληλα μ' αυτή τη γραμμή αναπτυσσόταν και η Εκκλησιολογία του Ιγνατίου μέσα στην Ιστορία. Συνεχιζόταν με τον Κυπριανό και με πολλούς από τους Πατέρες της Εκκλησίας και γινόταν μια παράλληλη πορεία δύο εκκλησιολογικών προσεγγίσεων που έφτανε ώρες -ώρες να συναντηθεί δημιουργικά, να φτιάξει ένα οργανικό και ενιαίο όλο. Αλλά εκεί που πήγαινε να συντεθεί όλο και ξέφευγε· οι παράλληλες γραμμές χωρίζονταν και πολλές φορές έφτασαν στο σημείο να δημιουργούν διλήμματα, ως προς το ποια από τις δύο αυτές γραμμές είναι η ορθότερη εκκλησιολογικά. Τι είναι επιτέλους η Εκκλησία; Ποια είναι η υπόστασή της; Πού θα τη βρούμε; Στον επίσκοπο και τους περί αυτόν; Στη δομή, την σύναξη του λαού για την τέλεση της Ευχαριστίας ή στο μοναστήρι, στο ασκητήρι, με την προσπάθεια της καθάρσεως από τα πάθη; Αυτό ετέθη πολλές φορές ως δίλημμα στην Ιστορία.\nΛοιπόν, τι συμβαίνει τότε, εάν συνθέσουμε δημιουργικά την κοσμολογία με την εσχατολογία, την Εκκλησιολογία του Ιγνατίου ή του Κυπριανού με το κοσμολογικό στοιχείο; Τότε φτάνουμε στον Άγιο Μάξιμο, ο οποίος βλέπει μέσα στη δομή της Εκκλησίας και της Θείας Ευχαριστίας την εσχατολογική κοινότητα και όχι τις ιδέες και τους λόγους απλώς του παρελθόντος. Μια τέτοια εσχατολογική κοινότητα περιλαμβάνει μέσα της τους λόγους των όντων, του κόσμου, αλλά ως πραγματικοτήτων του μέλλοντος. Συνεπώς, ξαναγυρίζουμε στην Ιγνατιανή εικονολογική Εκκλησιολογία, ότι η Εκκλησία εικονίζει τα μέλλοντα, τα έσχατα. Αλλά αυτά τα έσχατα δεν είναι απλώς λειτουργήματα και γεγονότα συνάξεως του λαού του Θεού, αλλά συνιστούν γεγονός κοσμολογικής σημασίας, συνάξεως δηλαδή των όντων όλων στο πρόσωπο του Λόγου, του ενσάρκου Λόγου πλέον, όχι του Λόγου προ της ενσαρκώσεως, του ενσάρκου και εσχάτου Αδάμ. Έτσι, η Εκκλησιολογία παίρνει και την μορφή της ανθρωπολογίας, διότι ο έσχατος Αδάμ και ως άνθρωπος ανακεφαλαιώνει τα πάντα στο πρόσωπό του, και αυτό μας απαλλάσσει από την διχοτόμηση μεταξύ, ας την ονομάσουμε έτσι, θεραπευτικής και λειτουργικής Εκκλησιολογίας. Είναι πολύ λυπηρό, διότι, στις μέρες που ζούμε, στην Ορθόδοξη Εκκλησία αυτό το δίλημμα είναι τόσο ζωντανό. Βλέπεις άλλους να ασχολούνται και να υποστηρίζουν ότι αυτό είναι το παν, και άλλους να ασχολούνται μόνο με την λειτουργική ή ιδρυματική Εκκλησιολογία και να μην μπορούν να συνθέσουν τις δύο αυτές τάσεις. Το χάσμα ευρύνεται και θα έχει πολύ φοβερές συνέπειες για την Ορθόδοξη Εκκλησία. Εσείς οι νεότεροι είστε τα πρώτα θύματα αυτής της κατάστασης, και καλό θα είναι να δώσει ο Θεός να σας προλάβει κανείς από το να οδηγηθείτε και να οδηγήσετε τα πράγματα σε αυτό το χάσμα μεταξύ αυτών των δύο Εκκλησιολογιών. Λοιπόν, θα ήθελα να είμαι πιο αναλυτικός στα προσεχή μαθήματα.\nΕρ. -Θα ήθελα να δούμε λίγο πιο συγκεκριμένα αυτό το ζήτημα μεταξύ της Εκκλησιολογίας του Ιγνατίου και του Ωριγένη. Ποια είναι η σχέση ατομικής προσευχής - καθάρσεως με την προσευχή της ευχαριστιακής κοινότητας για την πραγμάτωση της σωτηρίας;\nΑπ. -Δεν θα είχα καμία δυσκολία να απαντήσω εκ μέρους του Αγίου Μαξίμου σ' αυτή την ερώτηση λέγοντας ότι η κατ' εξοχήν προσευχή είναι η κοινή, της λατρείας στην θεία Ευχαριστία. Βεβαίως, και η κατ' ιδίαν προσευχή στο κελί είναι βασικό πράγμα, αλλά δεν νομίζω ότι αυτό μπορεί να αποτελέσει μέσο σωτηρίας του ανθρώπου, και να έχει την ίδια σημασία με την προσευχή στην κοινότητα της Εκκλησίας. Ασφαλώς, όταν παίρνει κανείς τη θέση να δίνει μεγαλύτερη σημασία στην προσευχή στο κελί, ασφαλώς κάνει μια προσχώρηση προς την Εκκλησιολογία του Ωριγένη, και όχι του Μαξίμου. Τώρα, πόσο πιο συγκεκριμένος να είναι κανείς; Είτε το δούμε αυτό κάτω από το πρίσμα της Εκκλησιολογίας, είτε της κοσμολογίας, εκεί που γίνεται η ένωση με τον Θεό είναι η θεία Ευχαριστία. Αυτή νομίζω είναι η απάντηση του Αγίου Μαξίμου. Συνεπώς, μπορεί να ρωτήσει κανείς: "Δεν μπορεί κάποιος να μετάσχει επαξίως στην θεία Ευχαριστία χωρίς να έχει καθαρθεί και χωρίς την κατ' ιδίαν προσευχή;" Αλλά ίσως σε ένα μοναχό για λόγους καθαρά παιδείας και ασκήσεως να του δώσει κανείς μια τέτοια μέθοδο που να ξεκινάει από το ένα και να φτάνει στο άλλο, αλλά νομίζω ότι η συνύπαρξη αυτών των δύο είναι γνήσιο χαρακτηριστικό των μοναστηριών της Ορθοδοξίας. Όποιος δεν μετέχει στην θεία Ευχαριστία και στην κοινή Λατρεία με τους αδελφούς δεν νομίζω ότι έχει βρει ακόμη το δρόμο της σωτηρίας. Το ότι ακούγονται διαφορετικές φωνές είναι γεγονός, και αυτό με έκανε να πω προηγουμένως, ότι ζούμε ένα μεγάλο πρόβλημα σήμερα στην Ορθοδοξία. Αλλά γι' αυτό και τα λέμε αυτά, για να δούμε πού βρίσκεται ο κίνδυνος και τι πρέπει ν' αποφύγουμε. Δεν ξέρω πόσο πιο συγκεκριμένα θα μπορούσα να απαντήσω, και αν ικανοποίησε αυτή η απάντηση.\nΕρ. -Ποια είναι η σχέση καθάρσεως και μυστηρίων;\nΑπ. -Η κάθαρση δεν ολοκληρώνεται χωρίς την λειτουργική ζωή. Ότι μπορεί να γίνει ένα ξεκίνημα ναι, αλλά δεν οδηγεί στο αποτέλεσμα της καθάρσεως, διότι η άφεση των αμαρτιών, η ίδια η κάθαρση, είναι αποτελέσματα της χάριτος, της ενώσεως με τον Χριστό, η οποία γίνεται μέσα στην κοινότητα της θείας Ευχαριστίας. Δεν μπορεί να πει κανείς ότι έφτασε στην κάθαρση χωρίς την εμπειρία της θείας Λειτουργίας, για να απαντήσουμε σ' αυτούς που λένε κάτι τέτοιο. Οι άλλοι πάλι που μπορεί να θεωρούν την θεία Ευχαριστία αρκετή χωρίς την κάθαρση και αυτοί έχουν πρόβλημα να αντιμετωπίσουν. Αλλά εν πάση περιπτώσει, εάν κάνουμε μια αξιολόγηση, θα έλεγα ότι η κάθαρση που δίνει η θεία Ευχαριστία είναι η τελική, το μέγιστο, το ύψιστο.\nΗ Εκκλησία μπορεί να χάσει κατά δύο τρόπους την ταυτότητά της. Ο ένας είναι να βουτηχτεί μέσα σ' αυτόν τον κόσμο τόσο πολύ ώστε να μην ενδιαφέρεται για την εσχατολογική της ταυτότητα, και εκεί βρίσκονται οι προτεσταντικές εκκλησίες σε μεγάλο βαθμό. Ο άλλος κίνδυνος είναι να αδιαφορήσει για την έλευση των εσχάτων και καταλήγει βέβαια στο ίδιο, ώστε να μην περιμένει τίποτε περισσότερο από εκείνο που έχει τώρα, είτε με την μορφή των αγίων είτε με την μορφή των διαφόρων εμπειριών που έχει των Εσχάτων, (εμπειριών του Αγ. Πνεύματος). Όταν δίδονται στην Πεντηκοστή δεν δίνονται για να πούμε ότι τέλειωσαν τα πάντα. Δίδονται για να προγευθούμε τα έσχατα. Και, συνεπώς, η Εκκλησία είναι η κοινότητα εκείνη που προγεύεται των εσχάτων, προσδοκά την έλευση των εσχάτων, ξέρει ότι αυτή η ταυτότητά της, που αντλείται από τα έσχατα, είναι τοποθετημένη μέσα στην Ιστορία. Είναι αυτό που λέει στο κατά Ιωάννην ο Κύριος για τους μαθητές του «εν τω κόσμω εισί αλλ' ουχί εκ του κόσμου» η ταυτότητά της δεν είναι από την ιστορία, είναι από τα Έσχατα, συνάμα, όμως είναι μέσα στον κόσμο.\nΣτην περίπτωση του Ωριγένη οδηγούμαστε σε έναν θρησκευτικό ατομισμό και τούτο αποτελεί πάρα πολύ σοβαρό πρόβλημα. Δεν έχουμε την ανάγκη του άλλου. Πάμε προς την σωτηρία μόνοι μας! Αυτή είναι μια συνέπεια βασική. Έχουμε δηλ. μια έννοια της σωτηρίας χωρίς την αγάπη, γιατί η αγάπη μας οδηγεί προς τον άλλον. Επομένως, ενώ γίνεται λόγος για θεραπεία από τα πάθη, στην ουσία είναι μια υποδούλωση στο πάθος του εγωισμού.\nΜια άλλη βασική υπαρξιακή συνέπεια είναι - αυτό συνέβει στον Ωριγένη και σε όλη την παράδοση του Ωριγενισμού - ότι χάνουμε τη σχέση μας με τον αισθητό, υλικό κόσμο. Δημιουργείται μια περιφρόνηση, αν όχι αισθητή αποστροφή, πάντως λογική, μια έλλειψη αναφοράς προς τον υλικό κόσμο. Και αυτό μας δημιουργεί, βέβαια, και πολλά προβλήματα, μας δημιουργεί μια αναταραχή στην σχέση μας όχι μόνο με τον υλικό κόσμο γύρω μας, αλλά και με τον υλικό κόσμο που είναι μέσα μας και πάνω μας, το σώμα μας. Γενικά, δημιουργεί φοβερές ανωμαλίες στη ζωή του ανθρώπου, η δε περιφρόνηση του υλικού κόσμου μπορεί να οδηγήσει και σ' αυτά τα φαινόμενα που έχουμε σήμερα της καταστροφής του περιβάλλοντος και της αδιαφορίας γι' αυτό αλλά και για χίλια δυο άλλα πράγματα. Μπορεί να πει κανείς: τι μας ενδιαφέρει, αν καίγονται τα δάση ή αν μολύνονται οι θάλασσες; Εμείς προσευχόμαστε, καθαιρόμαστε από τα πάθη κλπ. Αλλά μια υγιής κατάσταση θα σε κάνει να προσεύχεσαι γι' αυτά και να δακρύζεις γιατί πέθανε αυτό το πουλί ή εκείνο το ζώο. Αλλά τώρα σας περιγράφω τις εκτροπές και τις καταστάσεις στις οποίες μπορούμε να φτάσουμε, όταν υπερισχύσει η ωριγένειος Εκκλησιολογία. Άρα, οι υπαρξιακές συνέπειες είναι πάρα πολύ σοβαρές. Η σχέση Εκκλησιολογίας και Πνευματολογίας συνδέεται πολύ με την διχοτόμηση αυτή που αναπτύξαμε.\nΠάντως η θεραπευτική Εκκλησιολογία δεν είναι αιρετική, ούτε ωριγενιστική. Βεβαίως ο υπερτονισμός της σε βάρος της λειτουργικής οδηγεί στον ωριγενισμό. Διότι και στον Ωριγένη, αν ψάξετε, δεν θα βρείτε αντιρρήσεις πάνω σ' αυτά. Δεν μπορεί να συγχωνευθεί μέσα στον Ωριγένη ο Ιγνάτιος, με κανένα τρόπο. Βλέπει κανείς και στους ύμνους ακόμη ένα τονισμό αυτού του θεραπευτικού στοιχείου. Βεβαίως, έχουμε μια επίδραση πιο σημαντική, αλλά και οι ύμνοι της Εκκλησίας δεν εξαντλούν την Εκκλησιολογία της. Οι ύμνοι απλώς παίρνουν, ανάλογα με τα βιώματα του υμνογράφου και της κοινότητας, κάποιες πλευρές και τις τονίζουν. Βεβαίως δεν πρέπει να ξεχνούμε ότι οι ύμνοι που έχουμε στην Εκκλησία, όλοι είναι παρμένοι από τα μοναστήρια, γραμμένοι από μοναχούς. Και αυτό πολλές φορές είναι σαφές και στον τρόπο με τον οποίο γράφονται τα τροπάρια, επιλέγονται οι άγιοι και, το τι αναφορές γίνονται. Μπορεί να κάνει κανείς μια ανάλυση, και κάθε φορά που μετέχω στην λατρεία βλέπω πως υπάρχει μια απόκλιση προς τις προϋποθέσεις και τις αγωνίες, τις φροντίδες του μοναχού, διότι αυτός είναι ο συγγραφέας κατά κανόνα.\nΑπό την άλλη μεριά, αν πάρετε μια λειτουργία, μια ευχαριστιακή αναφορά, της οποίας συγγραφέας πάντα είναι επίσκοπος (δεν έχουμε ευχαριστιακές αναφορές από μοναχούς: λέμε η Λειτουργία του Μ. Βασιλείου, του Χρυσοστόμου κλπ., ούτε καν λειτουργία από πρεσβυτέρους δεν έχουμε στην Ιστορία, διότι ο επίσκοπος είναι αυτός που προϊσταται της Θείας Ευχαριστίας και οι αναφορές αυτές στην αρχή ήταν αυτοσχεδιαζόμενες και μετά σιγά-σιγά με τα προβλήματα που δημιούργησαν οι αιρέσεις από τον Δ´ αιώνα κ.ε., άρχισε να γίνεται μια επιλογή των Αναφορών και να καθιερώνονται ορισμένες, ορισμένων επισκόπων, μάλιστα μερικές έλαβαν την αυθεντία και το όνομα μεγάλων πατέρων και επισκόπων) εκεί θα δείτε ότι η προβληματική, το περιεχόμενο είναι εντελώς διαφορετικό. Θα δείτε ένα άνοιγμα βέβαια στην κοσμολογία, τον κόσμο, σ' όλη την κτίση, στις βιωτικές ανάγκες, στην πορεία όλης της ανθρώπινης ζωής, ενώ συνάμα αρχίζει κάτι άλλο να γίνεται; μια σύνθεση εσχατολογική με την έννοια της μετοχής στην Βασιλεία του Θεού κ.ο.κ. Πάντως είναι μέσα στο βαθύτερο περιεχόμενο της Εκκλησιολογίας αυτός ο κίνδυνος. Όπως σ' όλα τα πράγματα που πατάμε πάνω σε τεντωμένο σκοινί, έτσι κι εδώ είναι πολύ εύκολο να γλιστρήσεις. Και βέβαια συναντά κανείς κραυγαλέες περιπτώσεις εκείνων που δε γλίστρησαν απλώς αλλά που βουλιάζουν μέσα στη μονομέρεια είτε της μιας, είτε της άλλης Εκκλησιολογίας. Ας μην αναφερθούμε σε συγκεκριμένα πράγματα, είναι πολύ θλιβερά τα όσα συμβαίνουν.\nΠάντως η ύπαρξη ελπιδοφόρων, κι όχι απλώς ελπιδοφόρων μα και πραγματικών συνθέσεων εδώ κι εκεί, δεν αίρει το πρόβλημα, που πρέπει να το τονίσουμε, για να το συνειδητοποιήσουμε γιατί άμα δεν ξέρουμε πόσο επικίνδυνο είναι ένα μονοπάτι, αν δεν μας πει κάποιος «εκεί υπάρχουν νάρκες», θα περπατήσουμε ξέγνοιαστοι. Το καθήκον των δασκάλων είναι ακριβώς να επισημάνουμε τις νάρκες. Δεν λέγω ότι μόνο νάρκες υπάρχουν, υπάρχει κι ο σωστός, ο ασφαλής δρόμος από εκεί, αλλά μπορεί μια νάρκη να σε τινάξει στον αέρα, και αυτό γίνεται σε μεγάλο βαθμό, γι' αυτό το συζητούμε.\nΔημιουργία αρχείου: 23-12-2006.


ΔΗΣΥ-ΑΚΕΛ θερμαίνουν στις αγκάλες τους επικίνδυνα στοιχεία – ΟΝΗΣΙΛΟΣ\nΟΝΗΣΙΛΟΣ > ΔΗΣΥ-ΑΚΕΛ θερμαίνουν στις αγκάλες τους επικίνδυνα στοιχεία\nΜετά τα ανοσιουργήματα της “Αριστερής Κίνησης”, εκδηλώθηκε νέα απεχθής επίθεση από μέλη της “Unite Cyprus Now” κατά δημοσιογράφων\nΠρόσφατα είχαμε την περίπτωση της “Αριστερής Κίνησης”, της οποίας νυκτοβάτες προέβησαν σε σειρά ανοσιουργημάτων υποστολής και βεβήλωσης ελληνικών σημαιών σε πέντε ιστορικά σημεία της Λευκωσίας. Ούτε το ΑΚΕΛ ούτε ο ΔΗΣΥ καταδίκασαν, ούτε ο Πρόεδρος της Δημοκρατίας, ούτε οι λαλίστατοι εκπρόσωποί του. Η Αστυνομία δεν διέταξε καμία έρευνα και φυσικά δεν προέβη σε καμία σύλληψη. Μόλις προχθές, στη διάρκεια της δεξίωσης που παρέθεσε ο Έιντε, μέλη της γνωστής επαναπροσεγγιστικής πλατφόρμας “Unite Cyprus Now” προέβησαν σε υβριστικούς χαρακτηρισμούς κατά δημοσιογράφων, προκάλεσαν πανδαιμόνιο και κάλεσαν τον Έιντε να κάνει σχόλιο για “τα διεφθαρμένα ΜΜΕ και τον ρόλο τους στο Κυπριακό”. Οι δημοσιογράφοι τούς έφταιξαν και όχι η Τουρκία, ο Τσαβούσογλου και ο Ακιντζί. Να σημειωθεί ότι μέλη αυτής της πλατφόρμας είχαν μεταβεί στο Κρανς Μοντανά, όπου μάλιστα τους έκαμε την τιμή να συνομιλήσει μαζί τους και ο Τσαβούσογλου, κατόπιν αιτήματος το οποίο του διαβίβασαν.\nΟι υβριστικές επιθέσεις κατά των δημοσιογράφων ήταν τόσο αφόρητες, ώστε οι παρευρισκόμενοι λειτουργοί των ΜΜΕ αντέδρασαν. Απειλήθηκαν επεισόδια, τα οποία αποφεύχθηκαν, λόγω της ψυχραιμίας την οποία επέδειξαν οι δημοσιογράφοι. Χαρακτηριστικό ήταν το σχόλιο του Sigmalive, το οποίο δημοσιεύθηκε χθες: “Είναι πραγματικά απορίας άξιον, πώς συμπατριώτες μας επιλέγουν τον δρόμο του διχασμού και της διχόνοιας, τη στιγμή, μάλιστα, που η κατάσταση στο Κυπριακό απαιτεί εθνική ενότητα. Είναι, επίσης, απορίας άξιον τι θα γινόταν, αν εκεί βρισκόταν ένας πολίτης που δεν έχει τις ίδιες απόψεις με μέλη της Unite Cyprus Now και εκτόξευε μίαν από τις “απέναντι” προσβλητικές ανοησίες που ακούγονται και γράφονται κατά καιρούς. Για παράδειγμα, τι θα γινόταν, αν πολίτης ρωτούσε τον Ειδικό Σύμβουλο “τι έχει να πει για όσους αποδέχονται ‘λύση να ‘ναι και ό,τι να ‘ναι'”.


volleynews - «Βελούδινο διαζύγιο» για Ηρακλή Γέφυρας και Μηλοβιανού\nΗ ανακοίνωση του Ηρακλή Γέφυρας αναφέρει για το «βελούδινο διαζύγιο» με την Μηλοβιανού:\n«Η διοίκηση του ΗΡΑΚΛΗ ΓΕΦΥΡΑΣ ανακοινώνει την λύση συνεργασίας με την προπονήτρια Ελευθερία Μηλοβιανού. Έξι (6) χρονια με χαρές & επιτυχίες.\nΕλευθερία ευχαριστούμε για όλα & σου ευχόμαστε τα καλύτερα σε ότι ακολουθήσεις. Η πόρτα της οικογένειας του ΗΡΑΚΛΗ ΓΕΦΥΡΑΣ θα είναι πάντα ανοιχτή.»\nΠερισσότερα από την κατηγορία: « Αλλαγή σελίδας στον Απολλώνιο με προπονήτρια την Κάταλιν Κις Ανανέωσαν για δεύτερη σεζόν ΕΑΛ και Χρυσομαλλίδης »


Απεξάρτηση\tΑπεξάρτηση από ηρωίνη\nΑ) Ελεγχόμενη χρήση υποκαταστάτων : είναι η μέθοδος που προτιμάτε από τους προς τούτο εντεταλμένους κρατικούς φορείς. Στα υπέρ της το σταμάτημα της παραβατικής συμπεριφοράς του χρήστη σαν συνέπεια εμπλοκής του σε παράνομες δραστηριότητες και η αποφόρτιση του νομικού συστήματος. Σταματά επίσης η εξάπλωση σοβαρότατων νοσημάτων λόγω του μοιράσματος συνέργων ενδοφλέβειας χρήσης (ΗCV, HIV κτλ.) και κατά συνέπεια τα υπέρογκα κόστη που επωμίζεται η πολιτεία περιορίζονται κατά πολύ τόσο στον ιατρικό όσο και στον ποινικό τομέα. Ψυχολογική απεξάρτηση όμως δεν επιτυγχάνεται λόγω της συνέχισης χρήσης με λιγότερο επιζήμιο τρόπο.\nΒ) Για την επίτευξη ολικής αποχής, η θεραπεία, λόγω του υψηλού κινδύνου υποτροπής συνεπεία της συναισθηματικής έντασης που προκαλεί η απουσία της ουσίας στον εξαρτημένο χρήστη μετά την αποτοξίνωση, προτείνεται η για κάποιο χρονικό διάστημα παραμονή του σε χώρο ασφαλή από χρήση (θεραπευτικό κέντρο) έως ότου επέλθει εξοικείωσή του με τον συναισθηματικό του κόσμο. Το διάστημα αυτό (κλειστή θεραπεία) διαφέρει από χρήστη σε χρήστη. Για αυτό είναι απαραίτητη η αξιολόγηση των πραγματικών αναγκών του ατόμου προς επίτευξη του αναρρωτικού στόχου.


Ξεκίνησαν οι Κατασκηνώσεις της Ιεράς Μητροπόλεως Καστορίας (ΦΩΤΟ) - OlaDeka\nΑρχική » Δυτική Μακεδονία » Καστοριά » Ξεκίνησαν οι Κατασκηνώσεις της Ιεράς Μητροπόλεως Καστορίας (ΦΩΤΟ)\n4 Ιουλίου 2016 Mr. Blog Καστοριά\nΆνοιξαν και φέτος οι πύλες των εκκλησιαστικών κατασκηνώσεων της Ιεράς Μητροπόλεως Καστορίας, που πραγματοποιούνται κάθε χρόνο στο Κατασκηνωτικό Κέντρο Βογατσικού.\nΗ πρώτη περίοδος ξεκίνησε την Παρασκευή 1 Ιουλίου 2016, για τα κορίτσια του Γυμνασίου και του Λυκείου και θα διαρκέσει μέχρι την 7η Ιουλίου, όπου θα ακολουθήσει η περίοδος των κοριτσιών του Δημοτικού.\nΤην περίοδο ευλόγησε ο Σεβασμιώτατος Μητροπολίτης Καστορίας κ. Σεραφείμ, ο οποίος τέλεσε την Ακολουθία του Αγιασμού και ευχήθηκε σε όλους να έχουν μια ευλογημένη κατασκηνωτική περίοδο στην αγκαλιά της Εκκλησίας μας και να αποκτήσουν τα εφόδια που απαιτούνται για την πορεία τους στη σύγχρονη κοινωνία που ζούμε.\nΟ Σεβασμιώτατος δεν παρέλειψε να ευχαριστήσει ιδιαίτερα τον Δήμαρχο του Άργους Ορεστικού κ. Παναγιώτη Κεπαπτσόγλου, ο οποίος στέκεται αρωγός στο έργο της τοπικής μας Εκκλησίας και συμβάλλει στην εύρυθμη λειτουργία των κατασκηνώσεων.\nΤέλος, ευχαρίστησε και συνεχάρη τις εθελόντριες κυρίες που διακονούν στα μαγειρεία της κατασκήνωσης αφιλοκερδώς και με όλη τους την αγάπη για την Εκκλησίας και τα παιδιά μας.\nΟΙ ΚΑΤΑΣΚΗΝΩΣΕΙΣ ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΣΤΟΡΙΑΣ 2018\nΟι Κατασκηνώσεις της Ιεράς Μητροπόλεως Καστορίας\nΟ αγιασμός στη 2η περίοδο της Κατασκήνωσης της Μητρόπολης Καστοριάς\nΚΑΣΤΟΡΙΑ: ΕΣΥ ΘΑ ΠΡΟΣΦΕΡΕΙΣ;\nΙΕΡΑ ΜΗΤΡΟΠΟΛΗ ΚΑΣΤΟΡΙΑΣ ΚΑΣΤΟΡΙΑ ΚΑΤΑΣΚΗΝΩΣΕΙΣ\nΜΠΡΑΒΟ ΜΑΘΗΣΗ! 3 Υποτροφίες σε παιδιά ανέργων ή πολυτέκνων !\nΠυρκαγιά σε σούπερ μάρκετ στο Τσοτύλι – Η επίσημη ανακοίνωση της Πυροσβεστικής


Blue Monday: Πώς να νιώσεις χαρούμενος την πιο μελαγχολική ήμερα του χρόνου\nBlue Monday: Πως Να Νιωσεις Χαρουμενος Την Πιο Μελαγχολικη Ημερα Του Χρονου\nΔημοσιεύθηκε στο Lifestyle and tagged Wellness, ευτυχία, ευεξία\nΣε έχει πιάσει κατάθλιψη; Αυτή τη μελαγχολική μέρα, ετοιμάσαμε μερικές ιδέες πλούσιες σε ενδορφίνες για να σου αλλάξουμε τη διάθεση! Blue Monday: λέγεται ότι είναι η πιο καταθλιπτική ημέρα του χρόνου. Τα Χριστούγεννα και η Πρωτοχρονιά τελείωσαν. Πρέπει να περιμένεις περισσότερες από 300 ημέρες έως τις επόμενες γιορτές και πνίγεσαι στη δουλειά.\n«Those who came before me lived through their vocations», όπως λένε οι στίχοι του Blue Monday των New Order. Και είναι αλήθεια. Μπορείς να βγεις από τη μελαγχολία αν ξεκινήσεις να δοκιμάζεις καινούρια πράγματα: αυτή η λίστα με δραστηριότητες που δίνουν χαρά θα σε βγάλει από την κατάθλιψη σε χρόνο ρεκόρ!\nΗ ευτυχία δεν χρειάζεται χάπια για να έρθει: μπορείς να τη βρεις στο γυμναστήριο της περιοχής σου. Είναι επιστημονικά αποδεδειγμένο ότι η άσκηση παράγει ενδορφίνες. Και οι ενδορφίνες μάς κάνουν χαρούμενους. Έτσι απλά. Ακόμη και η ελαφριά άσκηση, όπως το γρήγορο περπάτημα, θα απελευθερώσει τις χημικές ουσίες της χαράς στον οργανισμό μας. Ναι, οι μέρες μπορεί να γίνονται πιο κρύες τον Ιανουάριο, αλλά μπορείς να ντυθείς και να βγεις μια βόλτα μόνος ή με παρέα. Και αυτός είναι ο πιο φυσικός τρόπος για να ανεβάσεις τη διάθεσή σου.\nΑν μια πλήρης προπόνηση δεν είναι αυτό που σου ταιριάζει αυτή τη στιγμή, τότε δοκίμασε ένα από τα μαθήματα Xpress των Holmes Place. Αυτές οι προπονήσεις 15 λεπτών περιλαμβάνουν διάφορα μαθήματα, όπως το Circuit Xpress, το οποίο είναι ο τέλειος συνδυασμός γρήγορων αποτελεσμάτων και διασκέδασης: ιδανικό για μια γρήγορη έκρηξη χαράς!\n2. Πέρασε χρόνο με τους άλλους\nΟι Ed Diener και Martin Seligman δημοσίευσαν ένα περιοδικό το 2002 με τίτλο «Very Happy People». Διεξήχθησαν δοκιμές σε 222 φοιτητές, που συνέκριναν τη διαφορά στην ευτυχία. Οι επιστήμονες ανακάλυψαν ότι οι πιο χαρούμενοι πτυχιακοί φοιτητές ήταν σε καλύτερο επίπεδο κοινωνικά, με καλύτερες σχέσεις μεταξύ οικογένειας και φίλων. Όλοι λαχταράμε να περάσουμε στιγμές με την οικογένεια ή μια καλή παρέα, αλλά δεν «έχουμε πάντα τον χρόνο γι’ αυτό». Λοιπόν, βρες τον χρόνο που χρειάζεσαι: υπάρχουν πολλοί τρόποι με τους οποίους μπορείς να ασκηθείς με τα παιδιά σου, και να επιλέξεις τα κουτάκια ευτυχίας των σημείων ένα και δύο αυτού του άρθρου.\n3. Βρες χρόνο για σένα\nΑν και αυτό μπορεί να έρχεται σε αντίθεση με το να περνάς χρόνο με άλλους, είναι επίσης υψίστης σημασίας να βρεις χρόνο μόνο για σένα: είτε πρόκειται για διάβασμα, χαλάρωση με μουσική ή απόλαυση ενός χαλαρωτικού μπάνιου. Όταν απολαμβάνεις χρόνο με τον εαυτό σου, τα οφέλη είναι πολλά: χαλάρωση, παραγωγικότητα, ευεξία, δημιουργικότητα και συγκέντρωση είναι μόνο μερικά από αυτά. Όταν λοιπόν έχεις μια άσχημη μέρα, μπορείς να κάνεις αυτό το διάλειμμα που τόσο πολύ δικαιούσαι από τον υλικό κόσμο και να ασχοληθείς ακριβώς με αυτό που θες. Το πνεύμα και το σώμα σου θα σε ευχαριστούν γι’ αυτό.\n4. Ακολούθησε μια υγιεινή διατροφή\nΟ Ιανουάριος μπορεί να μην είναι η εποχή της σαλάτας (κάνει κρύο άλλωστε), αλλά υπάρχουν τόσα πολλά πλούσια σε θρεπτικά συστατικά εποχιακά λαχανικά που είναι διαθέσιμα για να βελτιώσεις τη διατροφή σου. Τα λαχανικά ρίζας είναι πρωταγωνιστές: ετοίμασε κάθε λογής σούπα για να χορτάσεις την όρεξή σου και να ζεστάνεις την ψυχή σου υγιεινά. Μην αποφεύγεις τους υδατάνθρακες, ειδικά το πόριτζ: η βρώμη είναι μια εξαιρετική τροφή που θα σε γεμίσει με χαρά και ενέργεια για ακόμη περισσότερο χρονικό διάστημα. Περιλαμβάνουν επίσης διαλυτή ίνα, η οποία επιβραδύνει την απορρόφηση της ζάχαρης και αυξάνει τη σεροτονίνη, την ορμόνη της ευτυχίας. Αν νιώθεις ότι χρειάζεσαι περισσότερες συμβουλές για την υγιεινή διατροφή, οι καταρτισμένοι Διατροφολόγοι των Holmes Place είναι πάντα διαθέσιμοι για υποστήριξη και καθοδήγηση.\nΔεν αποτελεί έκπληξη… Τα οφέλη του διαλογισμού είναι τόσα πολλά, με την ευτυχία και την ευεξία να βρίσκονται ψηλά στη λίστα. Ο διαλογισμός λέγεται ότι συρρικνώνει το τμήμα του εγκεφάλου μας που ελέγχει το φόβο και το άγχος, ενώ αποθαρρύνει την αρνητικότητα. Πόσες φορές είχες κακή διάθεση και σκέφτηκες να ακυρώσεις το μάθημα Yoga και τον διαλογισμό; Και όταν όμως πίεσες τον εαυτό σου για να συμμετάσχεις, σε γέμισε ένα αίσθημα ανακούφισης από το άγχος που κουβαλούσες; Ο διαλογισμός είναι ένα αυθεντικά αποτελεσματικό εργαλείο ευτυχίας που μπορεί να χρησιμοποιηθεί στο σπίτι, στο γραφείο ή στο γυμναστήριο. Επομένως, δεν έχεις δικαιολογίες για να μη βρεις λίγο Zen.\nΔημοσιεύθηκε στο Lifestyle and tagged Wellness, ευτυχία, ευεξία.


Οι καλύτερες τροφές που είναι πηγές Ασβεστίου και πως θα γίνει καλύτερη απορρόφηση!! – Diatrofi-News.gr\nHome / Βιταμίνες / Οι καλύτερες τροφές που είναι πηγές Ασβεστίου και πως θα γίνει καλύτερη απορρόφηση!!\nΤο Ασβέστιο αντιπροσωπεύει περίπου το 1,5% του σωματικού βάρους του ανθρώπου. Το 99% του ασβεστίου βρίσκεται στα οστά και στα δόντια και το υπόλοιπο 1% συμμετέχει σε διάφορες μεταβολικές διεργασίες όπως είναι η ρύθμιση της πήξης του αίματος, η ρύθμιση της αρτηριακής πίεσης, η μεταβίβαση των νευρικών και ορμονικών σημάτων και η μυϊκή σύσπαση.\nΠού βρίσκεται το ασβέστιο;\nΕίναι το πιο διαδεδομένο από όλα τα μεταλλικά στοιχεία, έτσι το βρίσκουμε στα γαλακτοκομικά, στα μικρά ψάρια που καταναλώνονται μαζί με τα κόκαλα, αλλά βρίσκεται και σε τρόφιμα φυτικής προέλευσης όπως: τα κραμβοειδή λαχανικά (μπρόκολο, κουνουπίδι, λαχανάκια Βρυξελλών) βρίσκεται επίσης στα όσπρια, στα αμύγδαλα και μην ξεχνάμε ότι υπάρχει και στο μεταλλικό νερό.\nΤο ποσοστό απορρόφησης του ασβεστίου από τον οργανισμό εξαρτάται από το τρόφιμο στο οποίο περιέχεται.\nΈτσι, τα γαλακτοκομικά αποτελούν μια από τις κύριες πηγές λήψης Ca και παρουσιάζουν απορρόφηση γύρω στο 30%.\nΤα κραμβοειδή λαχανικά στα οποία περιέχεται παρουσιάζουν απορρόφηση γύρω στο 60%. Ενώ τα όσπρια και τα αμύγδαλα εμφανίζουν απορρόφηση της τάξης του 20% και το σπανάκι μόλις 5%.\nΠοιες ουσίες μειώνουν την απορρόφηση του;\nΟι ουσίες που μειώνουν την απορρόφηση του ασβεστίου είναι το φυτικό οξύ, το οξαλικό οξύ και οι τανίνες. Ακόμη η αυξημένη πρόσληψη πρωτεϊνών, το νάτριο, η καφεΐνη και το αλκοόλ αυξάνουν την απέκκρισή του από τα νεφρά.\nΤι προκαλεί η μειωμένη πρόσληψη Ca;\nΗ μειωμένη πρόσληψη ασβεστίου στα παιδιά και στους εφήβους, έχει ως αποτέλεσμα την μειωμένη οστική πυκνότητα και ως επακόλουθο τον αυξημένο κίνδυνο οστεοπόρωσης και οστεοπενίας στην ενήλικη ζωή.\nΤι προκαλεί η υπερβολική λήψη Ca;\nΗ υπερβολική λήψη Ca συχνά συμβάλλει στη δημιουργία λίθων στα νεφρά και αποτιτανώσεων δηλαδή στην εναπόθεση ασβεστίου στους μαλακούς ιστούς.\nΠροηγούμενο Συμβουλές για να ελέγξετε το βάρος σας πριν από Αθλητικούς Αγώνες\nΕπόμενο Σοκολατένια Μπισκότα


Βασιλακόπουλος, διαιτησία, #mexritelous: Ο Παναθηναϊκός τα σμπαράλιασε όλα σε ένα βράδυ – Panathinaikos Kosmos\nΗ ΕΟΚ που… πετάει χαρταετό αντί να λάβει μέτρα, η αλυσίδα που ξεκινά απ’ τους διαιτητές και ο Ολυμπιακός που μέσα σε ένα αγώνα έχασε κάθε επιχείρημα για τους λόγους που αποχώρησε.\nΚορομηλάς και Φούφης, με τα σφυρίγματά τους κράτησαν τον Ολυμπιακό στο ματς. Ειδικά στο σημείο της αναμέτρησης στο ΣΕΦ με τον Παναθηναϊκό, που φαινόταν πως αρχικά επέστρεψε στο ματς και στη συνέχεια προσπαθούσε να ξεφύγει, τα σφυρίγματα είχαν γείρει το γήπεδο. Οι φάσεις που είδε όλη η Ελλάδα, δεν είναι αιτία για να υπάρξει έστω επίπληξη στους διαιτητές.\n«Σε έναν τόσο κρίσιμο ματς, με δύσκολες φάσεις, θεωρώ ότι πετύχατε στο έργο σας. Ο βαθμός δυσκολίας ήταν υψηλός και είμαι βέβαιος ότι η ΚΕΔ επέλεξε άριστα τους τρεις σας…», αυτό είπε ο παρατηρητής στους διαιτητές. Δεν είπε «σφυρίξατε σωστά», είπε όμως «πετύχατε το έργο σας».


Οι εκδηλώσεις της Ένωσης Μεσσηνίων Συγγραφέων – messinia24\nΒρίσκεστε εδώΑρχική»Πολιτισμός»Οι εκδηλώσεις της Ένωσης Μεσσηνίων Συγγραφέων\nΟι εκδηλώσεις της Ένωσης Μεσσηνίων Συγγραφέων\nΣΥΓΓΡΑΦΕΑΣ messinia24 ΣΤΙΣ\t 12/02/2019 Πολιτισμός\nΤο νέο Δ.Σ. της Ένωσης Μεσσηνίων Συγγραφέων που αναδείχθηκε μετά τις πρόσφατες εκλογές της 20-1-2019 φιλοδοξεί να συνεχίσει την ιδέα που ξεκίνησαν τα ιδρυτικά μέλη του 2000, όπως αναφέρθηκε σε συνέντευξη που δόθηκε στα γραφεία του. Σημειώθηκε δε ότι πλέον, σταθερή επιδίωξη του νέου Δ.Σ. θα είναι η επέκταση των δράσεων με εξωστρέφεια προς άλλους συλλόγους και φορείς της πόλης και προστέθηκε ακόμα:\n«Ελπίζουμε συνεργασίες, στήριξη από τη Πολιτεία, τα ΜΜΕ και επιθυμούμε να είμαστε σαφής κουκκίδα στο ήδη ισχυρό πολιτιστικό στίγμα της πόλης μας που αποκαλείται «πόλη του πολιτισμού». Ενισχύουμε οπωσδήποτε και το έργο των μελών μας, το προβάλλουμε, είμαστε ανοιχτοί στην προβολή του έργου και άλλων ελλήνων συγγραφέων, ενώ οι δράσεις μας θα προωθούν ταυτόχρονα τη φιλαναγνωσία».\nΔΡΑΣΤΗΡΙΟΤΗΤΕΣ ΤΗΣ ΕΝΩΣΗΣ ΜΕΣΣΗΝΙΩΝ ΣΥΓΓΡΑΦΕΩΝ\n1) 13-02-19 Ημερίδα με τίτλο: «Ιστορία και Λογοτεχνία» στην αίθουσα ΜΕΣΑΝΑ του ξενοδοχείου ΡΕΞ στις 6.30 μ.μ.\nΚυριαζής Νίκος, καθηγητής του Οικονομικού Τμήματος του Πανεπιστημίου Θεσσαλίας με θέμα: «Αρχαία Ελλάδα, Βυζάντιο – τέταρτη Σταυροφορία».\n2) Εορτασμός της Παγκόσμιας Ημέρας Ποίησης 22-3-19, στην αίθουσα ΜΕΣΑΝΑ του ξενοδοχείου ΡΕΞ, με την ευγενική υποστήριξη – σε επίπεδο συνδιοργάνωσης – της Περιφέρειας Πελοποννήσου.\n3) Εορτασμός Παγκόσμιας Ημέρας Παιδικού Βιβλίου 2-4-19. Μέλη της ΕΜΣ, συγγραφείς παιδικού βιβλίου, όπως κάθε χρόνο, θα διαβάσουν κείμενά τους σε σχολεία του Νομού και της Καλαμάτας.\n4) Στις 15-04-19 και πάλι με τη στήριξη της Περιφέρειας Πελοποννήσου και συνδιοργάνωση με την Ένωση Μικρασιατών Μεσσηνίας θα τιμηθεί η εθνική και κοινωνική προσφορά της γυναίκας μέσα από μια κατηγορία γυναικών με ισχυρό συμβολισμό τη Σμυρνιά γυναίκα και τη γυναίκα από τη Μικρασία γενικότερα που μετέτρεψε την κατάρα της προσφυγιάς σε εθνικό, κοινωνικό και πολιτιστικό ίαμα. Η εκδήλωση θα περιλαμβάνει λόγο, οπτικοακουστικό υλικό, μικρασιατικούς χορούς και τραγούδια.\n5) Παρουσίαση του νέου βιβλίου του συγγραφέα – φιλολόγου Κώστα Ακριβού «Γάλα Μαγνησίας» στις 3-5-19 με τις εκδόσεις «Μεταίχμιο».\n6) Σχεδόν κάθε καλοκαίρι η ΕΜΣ συμμετέχει ως προσκεκλημένη σε εκδηλώσεις προβολής του έργου Τριφυλίων λογοτεχνών σε πόλεις της Τριφυλίας.\n7) Παρουσίαση του νέου βιβλίου της συγγραφέως, μέλους του Δ.Σ. της ΕΜΣ Μαρίας Καραγιάννη και του μέλους της ΕΜΣ λογοτέχνιδος Ρούλας Γαλάνη (σε ημερομηνίες που θα ανακοινωθούν).\n8) Πριν τη λήξη του 2019 φιλοδοξούμε να έχουμε παρουσιάσει την προσωπικότητα και το έργο του καλαματιανού ιστοριοδίφη – συγγραφέα Νίκου Ζερβή.\n9) Επίσης πριν τη λήξη του 2019 ή λίγο αργότερα το έργο του δημοσιογράφου – αγωνιστή και συγγραφέα Νίκου Καράμπελα.\nΣε συνεργασία με την ΔΚΒΚ, την Λέσχη Ανάγνωσης που βρίσκεται στην έκτη συνάντηση (4-3-19) με το «Λάθος» του Αντ. Σαμαράκη και θα κλείσει τον Ιούνιο με το «Τάλγκο» του Βασ. Αλεξάκη, προσκεκλημένου στη συνάντηση από τη Δημοτική Κεντρική Βιβλιοθήκη Καλαμάτας. Πλαίσιο ανάγνωσης, πάντα το νεοελληνικό μυθιστόρημα.\nΤην ενότητα: «Λογοτεχνικοί Περίπατοι», παρουσιάσεις τριάδας μελών, σε ημερομηνίες που θα ανακοινώνονται.\nΤην προβολή του έργου των μελών μας, με πρόσκληση ενός μέλους κάθε μήνα στην εκπομπή της ΕΡΑ «Μουσικές Περιπλανήσεις».\nΤην υλοποίηση νέων δράσεων και επανεκκίνηση ενός λογοτεχνικού διαγωνισμού για μαθητές και φοιτητές.


Ετσι είναι, εφόσον… | Κιλκίς24\nΕτσι είναι, εφόσον…\nΟσο η συζήτηση παραμένει σε «φιλολογικό» επίπεδο, δεν υπάρχει θέμα. Μπορεί μάλιστα να βγάζει και γέλιο. Οταν όμως οι συνωμοσιολόγοι κατέχουν θέσεις εξουσίας και επιχειρούν με όπλο τη θεωρία τους να δώσουν απαντήσεις στα σύνθετα προβλήματα του κόσμου, τα πράγματα γίνονται ζοφερά. Τα «Πρωτόκολλα των σοφών της Σιών» ήταν το αγαπημένο ανάγνωσμα του Χίτλερ. Υιοθετώντας την άποψη περί παγκόσμιας συνωμοσίας των Εβραίων, αποπειράθηκε να εξοντώσει αυτούς τους αδίστακτους ραδιούργους που ήταν ταυτοχρόνως θεοκτόνοι, υπάνθρωποι και εμπνευστές του κομμουνισμού. Εξ αυτού του λόγου και το ιδεολογικό σχήμα περί του μισητού «εβραιομπολσεβικισμού».\nΣυνωμοσίες έβλεπε παντού και ο Στάλιν. Στην αρχή εξολόθρευσε όλη την παλιά ηγεσία του κόμματος γιατί είχε μυστικές επαφές, άλλοτε με τους ναζί, άλλοτε με τους Αγγλογάλλους ιμπεριαλιστές και πάντοτε με τον ορκισμένο αντίπαλό του Τρότσκι. Μετά ήρθε η σειρά των στρατηγών επειδή κι αυτοί ήταν σε συνεννόηση με τους εχθρούς του σοσιαλισμού για να υπονομεύσουν την αμυντική ικανότητα της σοβιετικής πατρίδας. Ακολούθησαν οι γιατροί, οι οποίοι σχεδίαζαν να τον δολοφονήσουν, ορισμένοι από τους στενότερους συνεργάτες του, κι ας είχαν βάψει τα χέρια τους με αίμα εκτελώντας τις διαταγές του, ακόμη και μέλη των οικογενειών των πιστών σ’ αυτόν συντρόφων του. Η ψύχωση, όταν μεταμφιέζεται σε πολιτική και πλαισιώνεται από ιδεολογήματα, παράγει μαζικά εγκλήματα και τεραστίων διαστάσεων φρίκη.\nΗ ανάπτυξη του τρομοκρατικού φαινομένου στην Ευρώπη τις δεκαετίες του ’70 και του ’80 προκάλεσε αμηχανία στην ιστορική Αριστερά. Το κατήγγειλε μεν, ως όφειλε. Ωστόσο, και παρά το γεγονός ότι πολλά από τα μέλη των ένοπλων ομάδων προέρχονταν από τις τάξεις της και μιλούσαν στο όνομά της, έστω και από διαφορετική σκοπιά, ουδέποτε συμφιλιώθηκε με την ιδέα ότι πρόκειται για οργανώσεις που είναι αυτό που δηλώνουν. Δηλαδή, οργανώσεις που θέλουν να ανατρέψουν τον καπιταλισμό με τη βία. Εκανε λόγο για δράσεις που εξ αντικειμένου λειτουργούν υπέρ της ενίσχυσης της καθεστωτικής καταστολής (έχει επαληθευτεί), που δίνουν την ευκαιρία στους εχθρούς της να ταυτίσουν την Αριστερά με τη βία και το αίμα και να συκοφαντήσουν το απελευθερωτικό μήνυμά της (το κάνουν συστηματικά), αλλά ταυτοχρόνως διέχυσε στην κοινωνία τη θέση ότι αυτού του τύπου οι ομάδες κατασκευάστηκαν από τις μυστικές υπηρεσίες και τους παρακρατικούς μηχανισμούς (αναπόδεικτο). Επιμένει μάλιστα στην τελευταία ερμηνεία κι ας μην έχει δικαιωθεί μέχρι τώρα από τα γεγονότα και τα στοιχεία.\nΕσχάτως, το δικαστήριο των προθέσεων απέκτησε ακόμη έναν εισαγγελέα. Ο Αλέξανδρος Γιωτόπουλος, ο οποίος ουδέποτε παραδέχτηκε ότι ήταν αρχηγός της 17Ν (ούτε καν μέλος της) και εξακολουθεί να υποστηρίζει ότι είναι θύμα σκευωρίας, με επιστολή του στην «Ελευθεροτυπία», άφησε βιτριολικούς υπαινιγμούς για τον ρόλο του Χριστόδουλου Ξηρού. Ισχυρίστηκε ότι η διαταγή για τη χορήγηση άδειας στον Ξηρό «ήρθε από τα πάνω, από την αντιτρομοκρατική, την ΕΥΠ και άρα από την κυβέρνηση που την εποπτεύει».\nΑνακοίνωση εξέδωσε και ο ΣΥΡΙΖΑ, καλώντας την κυβέρνηση να απαντήσει «κατά πόσο η αντιμετώπιση του Χ. Ξηρού ως κρατούμενου, τόσο μέσα στη φυλακή όσο και κατά τις άδειές του, διέφερε απ’ αυτή των υπολοίπων και κατά πόσο αυτή η προνομιακή αντιμετώπιση συνέβαλε στη φυγή του». Η βεβαιότητα Γιωτόπουλου και τα ερωτήματα του ΣΥΡΙΖΑ μας οδηγούν σε τρεις εκδοχές:\n1) Ή ότι ο Χριστόδουλος Ξηρός είναι συνεργάτης των διωκτικών υπηρεσιών και αφέθηκε ελεύθερος για να διεισδύσει στους κόλπους του νέου αντάρτικου πόλης και να βοηθήσει στην εξάρθρωσή του.\n2) Ή ότι ο Χριστόδουλος Ξηρός άθελά του έχει γίνει βαποράκι της αντιτρομοκρατικής, η οποία του επέτρεψε να αποδράσει για να τον παρακολουθήσει και να εντοπίσει είτε τα ασύλληπτα μέλη της 17Ν (οι Αμερικανοί πιστεύουν ότι υπάρχουν) είτε τις άλλες ένοπλες ομάδες.\n3) Ή ότι κάποιοι από την κυβέρνηση άνοιξαν την πόρτα στον Χ. Ξηρό για να αλλάξουν τη δημόσια ατζέντα και αντί να ασχολούμαστε με τις καταστροφικές πολιτικές των Σαμαρά-Βενιζέλου να συζητάμε για την απόδραση και για το νέο τρομοκρατικό χτύπημα.\nΤο ενδεχόμενο ο Ξηρός να ξεγέλασε το σύστημα (η δική του οπτική) για να επιστρέψει στη δράση δεν πρέπει να περνάει από το μυαλό μας; Και καλά ο Αλ. Γιωτόπουλος, έχει προηγούμενα με τον Χρ. Ξηρό. Ο ΣΥΡΙΖΑ όμως;